hotchpotch/miracl-hf-unified huggingface dataset:
জ্ঞানেন্দ্র চন্দ্র ঘোষ
জ্ঞানচন্দ্র ঘোষ (১৪ সেপ্টেম্বর ১৮৯৪ – ২১ জানুয়ারি ১৯৫৯) একজন বাঙালি রসায়নবিদ, শিক্ষক ও উদ্ভাবক।তিনি ভারতবর্ষে জ্ঞান ঘোষ আর ইউরোপে স্যার জি সি ঘোষ নামে পরিচিত ছিলেন। তিনি তাঁর অমূল্য গবেষণা কর্ম, শিল্প ক্ষেত্রে প্রযুক্তির ব্যবহার ও ভারতে প্রযুক্তি শিক্ষার বিস্তারে অগ্রণী ভূমিকা পালনের জন্য চিরস্মরণীয় হয়ে আছেন।
কাশ্মীর সংঘাতে ধর্ষণ
ভারত-নিয়ন্ত্রিত জম্মু ও কাশ্মীর রাজ্যে বিচ্ছিন্নতাবাদ কার্যক্রম আরম্ভের পর থেকেই ভারতীয় সেনাবাহিনী, সেন্ট্রাল রিজার্ভ পুলিশ ফোর্স (সিআরপিএফ) এবং সীমান্তরক্ষী বাহিনীর সদস্যরা কাশ্মীরি জনগণের বিরুদ্ধে ধর্ষণকে যুদ্ধের একটি হাতিয়ার হিসেবে ব্যবহার করছে। এই সংঘাত চলাকালে হাজার হাজার নারী ধর্ষণ ও যৌন সহিংসতার শিকার হয়েছেন। কাশ্মীরি বিচ্ছিন্নতাবাদীরাও ধর্ষণে লিপ্ত হয়েছে, যদিও ভারতীয় সৈন্যদের তুলনায় বিচ্ছিন্নতাবাদীদের দ্বারা সংঘটিত ধর্ষণের সংখ্যা কম।
চট্টগ্রাম মহিলা পলিটেকনিক ইন্সটিটিউট
ইন্সটিটিউটটি চট্রগ্রামের হালীশহর এলাকায় অবস্থিত।
এই প্রতিষ্ঠানে শিক্ষার্থীদের জন্য রয়েছে পর্যাপ্ত পরিমান বসার জায়গা তাছাড়া রয়েছে নতুন নতুন দেশী, বিদেশী বই দিয়ে সমৃদ্ধ পাঠাগার, নতুন নতুন যন্ত্রাংশ দিয়ে বিভিন্ন বিষয়ক ল্যাব, রয়েছে অডিটোরিয়াম এবং ইন্টারনেট সুবিধা।
উক্ত প্রতিষ্ঠানে ৪ টি অনুষদের শিক্ষার্থীদের পাঠদানের জন্য রয়েছে ২ টি শিফট্ যা শুরু হয় সকাল ৮:০০ টা থেকে বিকেল ৫:০০ টা পর্যন্ত।
ইয়ান অস্টিন
ইয়ান ডেভিড অস্টিন (; জন্ম: ৩০ মে, ১৯৬৬) ল্যাঙ্কাশায়ারের হ্যাসলিংডেনে জন্মগ্রহণকারী প্রথিতযশা সাবেক ইংরেজ আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর কাউন্টি ক্রিকেটে ল্যাঙ্কাশায়ারের প্রতিনিধিত্ব করেছেন। দলে তিনি মূলতঃ ডানহাতি মিডিয়াম বোলিং করতেন। পাশাপাশি নিচেরসারিতে বামহাতে ব্যাটিং করতেন ইয়ান অস্টিন।
১৯৮৭ সালে ল্যাঙ্কাশায়ারের পক্ষে প্রথম-শ্রেণীর ক্রিকেটে অভিষেক ঘটে তাঁর। এর পূর্বের মৌসুমে সানডে লীগের একটি খেলায় দলটির পক্ষে অংশগ্রহণ করেছিলেন। এরপর থেকেই সমগ্র খেলোয়াড়ী জীবন এ ক্লাবের পক্ষে অবস্থান করেন। ১২৪ খেলায় অংশ নিয়ে ২৭.৯৮ গড়ে ৩,৭৭৮ রান ও ৩০.৩৫ গড়ে ২৬২ উইকেট দখল করেন।
খেলোয়াড়ী জীবনের শেষদিকে সর্বাপেক্ষা সফলতম মৌসুম কাটে তাঁর। ১৯৯৮ সালে ন্যাটওয়েস্ট ট্রফি ও সানডে লীগ প্রতিযোগিতার উভয়টিতেই শিরোপা জয় করে তাঁর দল।
এরপর গ্রীষ্মের শেষদিকে শ্রীলঙ্কার বিপক্ষে একদিনের আন্তর্জাতিকে অভিষেক ঘটে তাঁর। এ সকল খেলায় অনন্য সাধারণ ক্রীড়াশৈলী উপস্থাপনার প্রেক্ষিতে ১৯৯৯ সালে উইজডেন কর্তৃক অন্যতম বর্ষসেরা ক্রিকেটার মনোনীত হন তিনি।
১৯৯৯ সালের ক্রিকেট বিশ্বকাপে ইংল্যান্ড দলের অন্যতম সদস্য ছিলেন ইয়ান অস্টিন। দলের প্রথম খেলায় ড্যারেন গফের সাথে বোলিং উদ্বোধন করতে নামেন। লর্ডসে শ্রীলঙ্কার বিপক্ষে ২/২৫ লাভ করেন। তবে আর একটি খেলায় অংশ নেয়ার পর তাঁর আন্তর্জাতিক ক্রিকেট জীবনের ইতি ঘটে। একই প্রতিযোগিতায় কেনিয়ার বিপক্ষে সর্বশেষ খেলায় অংশ নেন তিনি।
এরপর খেলোয়াড়ী জীবনের বাদ-বাকি সময় ল্যাঙ্কাশায়ারের পক্ষে কাটান। ২০০০ সালে আর্থিক সুবিধাগ্রহণের মৌসুমে £১৫৫,০০০ পাউন্ড-স্টার্লিং লাভ করেন। জুন, ২০০১ সালের শুরুর দিকে অংশ নেয়ার পর আর কোন প্রথম-শ্রেণীর খেলায় অংশ নেননি। তবে পরের বছর কয়েকটি একদিনের খেলায় অংশ নিয়েছিলেন তিনি।
২০০২ সালে কাম্বারল্যান্ডের পক্ষে কয়েকটি খেলায় অংশগ্রহণের পর ও পরের বছর ল্যাঙ্কাশায়ার লীগের ওরস্লি কাপের চূড়ান্ত খেলায় অংশগ্রহণ শেষে অস্টিন ২০০৩ মৌসুম শেষে প্রথম-শ্রেণীর ক্রিকেটকে বিদায় জানান ইয়ান অস্টিন। শৈশবকালের ব্যাক্সেনডেন ক্লাবকে রিবলসডেল লীগের শিরোপা জয়ে সহায়তার পূর্বে সেন্ট অ্যানসের পক্ষে নর্দার্ন প্রিমিয়ার লীগের মাধ্যমে খেলার জগতে ফিরে আসেন। এরপর ২০১০ মৌসুম শেষে সকল স্তরের ক্রিকেটকে বিদায় জানান।
খরাজ মুখোপাধ্যায়
খরাজ মুখোপাধ্যায় বা খরাজ মুখার্জী (জন্ম ৭ জুলাই ১৯৬৩) বাঙালি অভিনেতা, গীতিকার, সুরকার এবং গায়ক। ১৯৮০ সালে হুলস্থুল চলচ্চিত্রে অভিনয়ের মাধ্যমে তিনি বাংলা চলচ্চিত্রে যাত্রা শুরু করেন। বিগত বত্রিশ বছরে তিনি পাতালঘর, বাই বাই ব্যাংকক, কাহানী, নেমসেক, এক্সিডেন্ট, মুক্তোধারা, স্পেশাল ২৬, জাতিস্মর সহ অসংখ্য চলচ্চিত্রে অভিনয় করেছেন। তিনি নাট্যশিক্ষক রামপ্রসাদ বণিকের ছাত্র ছিলেন। বাণিজ্যিক এবং স্বাভাবিক অভিনয়ে তিনি দক্ষতা অর্জন করেছেন।। ২০১২ সালের কাহানী চলচ্চিত্রে তিনি ইনস্পেকটর চ্যাটার্জী চরিত্রে অভিনয় করেন। ২০০৪ সালে পাতালঘর চলচ্চিত্রের জন্য মুখার্জী বেঙ্গল ফিল্ম জার্নালিস্টস' অ্যাসোসিয়েশন – সেরা পুরুষ প্লেব্যাক পুরস্কার লাভ করেন।
সুজাতা (অভিনেত্রী)
সুজাতা (১০ ডিসেম্বর ১৯৫২-৬ এপ্রিল ২০১১) ছিলেন একজন ভারতীয় অভিনেত্রী যিনি তামিল, তেলুগু, কন্নড় এবং মালায়ালাম ভাষার চলচ্চিত্রে কাজ করেছেন। সুজাতা অভিনীত প্রথম তামিল ভাষার চলচ্চিত্র ছিলো ১৯৭৪ সালে মুক্তি পাওয়া "আভাল ওরু তোডার কাদাই" যেটি তামিল চলচ্চিত্র শিল্পের খ্যাতনামা পরিচালক কৈলাস বলচন্দ পরিচালনা করেছিলেন। তিনি তার অভিনীত বেশ কয়েকটি সিনেমায় সহ-শিল্পী হিসেবে কালজয়ী অভিনেতা কামাল হাসানকে পেয়েছেন। তিনি এছাড়াও তেলুগু সিনেমা শিল্পের কিংবদন্তী অভিনেতা এনটিআরের সঙ্গেও অভিনয় করার সুযোগ পেয়েছিলেন। তার জন্ম শ্রীলঙ্কায় হয়েছিলো, তিনি ১৫ বছর বয়সে ভারতে চলে আসেন পরিবারসমেত এবং স্থায়ীভাবে বাস করা শুরু করেন। তার চলচ্চিত্র জীবন শুরু হয় মালায়ালাম ভাষার চলচ্চিত্রে কাজ করার মধ্য দিয়ে।
হামজা চৌধুরী (ফুটবলার)
হামজা দেওয়ান চৌধুরী (জন্ম ১ অক্টোবর, ১৯৯৭) একজন ব্রিটিশ পেশাদার ফুটবলার যিনি ব্রিটিশ ফুটবল ক্লাব লিস্টার সিটিতে একজন মিডফিল্ডার হিসেবে খেলে থাকেন।
চৌধুরী মিশ্র ক্যারাবিয়ান এবং বাংলাদেশি বংশধর। তার মায়ের জন্মস্থান সিলেট বিভাগে, এটি বাংলাদেশের উত্তর দিকে অবস্থিত এবং সিলেট মূলত বাংলাদেশের ছোট লন্ডন হিসেবে পরিচিত।
চৌধুরী খেলোয়ার হিসেবে তার কর্মজীবন শুরু করেন ব্রিটিশ ক্লাব লিস্টার সিটির একাডেমিতে খেলার মধ্য দিয়ে, এবং মাত্র ১৬ বছর বয়স থেকেই, কয়েকটি শীর্ষস্থানীয় ইউরোপিয়ান ক্লাব তার উপর নজরে রাখছিল। ২০১৬ সালের ২৭শে ফেব্রুয়ারীতে, তিনি লিগ ওয়ান মোড়ল বার্টন আলবিয়ন ক্লাবে ১ মাসের জন্য ধারে খেলার চুক্তিতে যোগ দেন। এবং পরে, ওই একই দিনই তিনি ব্রিটিশ ফুটবল লিগ, দ্য ফুটবল লিগ এ মাঠে নেমে নিজের আত্বপ্রকাশ করেন, খেলার ৭৭তম-মিনিটে এসে ব্রিটিশ ফুটবলার টম নেয়লর এর বদলি খেলোয়ার হিসেবে তিনি মাঠে নামেন, ইংল্যান্ডের বার্টনে অবস্থিত ফিরেল্লি স্টেডিয়াম এ তার দলের বিপক্ষে ওয়ালশাল দলটির ০-০ গোলে বা ড্র দিয়ে খেলা শেষ হয়। 
২০১৬ সালের ৬ই আগষ্ট মাসে, চৌধুরী ব্রিটিশ ক্লাব বার্টন আলবিয়ন এর সাথে ২০১৬-১৭ মৌসুমের জন্য আরেকটি ধারে খেলার চুক্তিতে আবদ্ধ হন। একই দিনেই, চৌধুরী বার্টনের হয়ে প্রথম কোন ফুটবল লিগ চ্যাম্পিয়ন খেলায় মাঠে নামেন, যেখানে তিনি পশ্চিম ব্রিডজফোর্ডের ক্লাব নটিংহাম ফরেষ্ট এর বিপক্ষে একটি গোলে সাহায্য করেন এবং শেষে তার দল ৪-৩ ব্যাবধানে পরাজয় দিয়ে খেলা শেষ করে। 
২০১৭ সালের ১৯ই মার্চে, ইএফএল কাপের ৩য় রাউন্ডে ব্রিটিশ ক্লাব লিস্টার সিটির হয়ে জনপ্রিয় ক্লাব লিভারপুল এর বিপক্ষে চৌধুরীর অভিষেক হয়, খেলার ৮২তম মিনিটে তিনি মাঠে নামেন, এবং শেষ পযন্ত তার দল তাদের নিজেদের হোম গ্রাউন্ডে হওয়া ম্যাচটিতে জয় লাভ করে।
মেঘা গুপ্তা
মেঘা গুপ্তা হলেন একজন ভারতীয় টেলিভিশন অভিনেত্রী এবং মডেল। তিনি বেশ কয়েকটি টেলিভিশন ধারাবাহিকে উপস্থিত হয়েছেন; যার মধ্যে উল্লেখযোগ্য হলো: কাব্যঞ্জলি, কুমকুম, মমতা, সি.আই.ডি., এমটিভি বিগ এফ (২য় পর্ব), ম্যায় তেরি পারছাই হুঁ। তিনি নামান শর সাথে নাচ বালিয়ে ৪-এ প্রতিযোগিতা করেন এবং উক্ত প্রতিযোগিতায় তারা রানার্স-আপ হন। গুপ্তা ২০১৪ সালের আগস্টে ইয়ে হে আশিকি এবং পেয়ার তুনে কেয়া কিয়ার মতো নাটকে অভিনয় করেছেন।
গুপ্তা ২০১০ সালে ফেম সিনেমাসের মালিক আদিত্য শ্রফকে বিবাহ করেন, কিন্তু তাদের মধ্যে ২০১৪ সালে বিবাহ বিচ্ছেদ ঘটে। অতঃপর ২০১৬ সালে আগস্টে, তিনি এক থা রাজা এক থী রানীর অভিনেতা সিদ্ধান্ত কর্ণিকের সাথে বিবাহবন্ধনে আবদ্ধ হন।
থাকিন বা হিয়েন
থাকিন বা হিয়েন (১৯১৭ - ২০ নভেম্বর, ১৯৪৬) ছিলেন বর্মা কমিউনিস্ট পার্টির অন্যতম প্রতিষ্ঠাতা সদস্য ও সাম্যবাদী বিপ্লবী। তিনি ব্রিটিশ শাসিত বর্মার ট্রেড ইউনিয়ন আন্দোলনের প্রধান নেতা ছিলেন।
বা হিয়েনের পিতার নাম ছিল ইউ মিন এবং মাতা দাও উ। তিনি ইনোয়া শহরে জন্মগ্রহণ করেন। ১৯৩৫ সালে থাকিন বা হিয়েন সারা বর্মা ছাত্র সংসদের সভাপতি হন। রেঙ্গুনের নাগানি বুক ক্লাবের জন্যে মার্ক্সবাদী সাহিত্যের অনুবাদ করেছিলেন। বর্মার জাতীয়তাবাদী সংগঠন দোবামা এশিয়াওনে'র নেতা ছিলেন তিনি। থাকিন বা হিয়েন তেলের খনি শ্রমিকদের সংগঠন গড়ে তুলেছিলেন ইয়েনেঙ্গুয়াং শহরে। ১৯৩৯ সাল থেকে বর্মা কমিউনিস্ট পার্টির কেন্দ্রীয় কমিটিতে গুরুত্বপুর্ন ভূমিকা রেখেছেন। তিনি ১৯৪০-৪২ সাল পর্যন্ত কারাবন্দী থাকেন। টাঙ্গু অঞ্চল ফ্যাসিবিরোধী বাহিনীর প্রধান হিসেবে কাজ করার সময় ১৯৪৫ সালে আত্মগোপনে চলে যান। সারা বর্মা ট্রেড ইউনিয়ন কংগ্রসে সংগঠন পূনর্গঠিত হলে তিনি হন তার প্রথম সভাপতি।
তিনি ২০ নভেম্বর, ১৯৪৬ সালে মান্দালয়ে হাসপাতালে মাত্র ৩০ বছর বয়েসে ম্যালেরিয়া আক্রান্ত হয়ে মারা যান।
ভাষা আন্দোলনে একুশে পদক
ভাষা আন্দোলনে একুশে পদক হলো একুশে পদক প্রদানের একটি অন্যতম প্রধান ক্ষেত্র। এটি ১৯৫২ সালের ভাষা আন্দোলনের সাথে জড়িতদের অনন্য অবদানের স্বীকৃতি প্রদানের উদ্দেশ্যে প্রদত্ত একটি জাতীয় এবং এদেশের “দ্বিতীয় সর্বোচ্চ বেসামরিক পুরস্কার”। ভাষা আন্দোলনের শহীদদের স্মরণে ১৯৭৬ সাল থেকে শিক্ষা, সাহিত্য ও সাংবাদিকতা - এই তিনটি ক্ষেত্রে “একুশে পদক” প্রদান প্রচলন করা হয়। পরবর্তিতে ভাষা আন্দোলন, মুক্তিযুদ্ধ, গবেষণা, শিল্পকলা, বিজ্ঞান ও প্রযুক্তি এবং সমাজসেবা - এই আরও ছয়টি ক্ষেত্রেও “একুশে পদক” প্রদানের প্রচলন করা হয়। এই পুরস্কার প্রদানের ব্যাপারটি দেখাশোনা করে বাংলাদেশ সরকারের সংস্কৃতি বিষয়ক মন্ত্রণালয়। বাংলাদেশ সরকারের সংস্কৃতি বিষয়ক মন্ত্রণালয়ের নির্ধারিত কমিটির পরামর্শে মনোনীত ব্যক্তিবর্গ ও প্রতিষ্ঠানকে এই পদক দেয়া হয়। প্রতিবছর ২০ ফেব্রুয়ারি তারিখে ঢাকায় একটি আড়ম্বরপূর্ণ অনুষ্ঠানের মাধ্যমে আনুষ্ঠানিকভাবে এই পদক প্রদান প্রদান করা হয়। ২০০০ সালে ভাষা শহীদ বরকত, ভাষা শহীদ জব্বার, ভাষা শহীদ সালাম, ভাষা শহীদ রফিক, ভাষা শহীদ শফিউর এবং ভাষা সৈনিক গাজীউল হককে প্রথমবারের মতো “ভাষা আন্দোলনে একুশে পদক” প্রদান করা হয়।
শাহী ইমাম
শাহী ইমাম বলতে দিল্লী জামে মসজিদের ইমামগণকে বুঝানো হয়ে থাকে। মোগল সম্রাট শাহজাহান ১৬৪৪ সালে উক্ত মসজিদ নির্মাণ শুর করেন, দীর্ঘ ১২ বছর লাগে মসজিদটি বানাতে। সম্রাট শাহজাহান শাহী মসজিদের জন্য বুখারা নগরীর (বর্তমান উজবেকিস্থানের একটি শহর) সৈয়দ আব্দুল গফুর শাহ বুখারীকে নিয়ে আসেন ইমাম হিসেবে নিয়োগদান করার জন্য। সৈয়দ আব্দুল গফুর শাহ বুখারী দিল্লী জামে মসজিদেরর প্রথম ইমাম, তার ইমামতিতে ১৬৫৬ সালের ২৩শে জুলাই প্রথম নামায আদায় করা হয়। সম্রাট শাহজাহান তাকে শাহী ইমাম উপাধী প্রদান করেন এবং ইমামত-এ-উজমার উচ্চ পদে নিয়োগ প্রদান করেন। দিল্লী জামে মসজিদের বর্তমান ইমাম (২০১৭ সাল) প্রথম ইমামের বংশধর। মুসলিম বিশ্বে সাধারণত এভাবে ইমাম নিয়োগ দেয়া হয়না। কিন্তু সম্রাট শাহজাহানের কারণে ১৬৫৬ সালের পর থেকে এই রীতি শুধুমাত্র উক্ত মসজিদের জন্য আইনে পরিণত হয়েছে, যা দীর্ঘ মোগল সাম্রাজ্যকাল থেকে বর্তমান পর্যন্ত চলে এসেছে। শুধুমাত্র সৈয়দ আব্দুল গফুর শাহ বুখারীর বংশধর শাহী ইমাম হতে পারবেন।
দিল্লী জামে মসজিদের ইমামগণের নামঃ
সৈয়দ শাবান বুখারী (আনুষ্ঠানিক পদবী "দস্তারবন্দী") হলেন ভবিষ্যত শাহী ইমাম। তিনি ২০১৪ সালের ২২ নভেম্বর নায়েবে ইমাম (ডেপুটি শাহী ইমাম) হিসেবে মনোনীত হন। তার পিতা ও বর্তমান সৈয়দ আহমেদ বুখারী যতদিন জীবিত থাকবেন বা সঠিক ভাবে দায়িত্ব পালন করতে পারবেন ততদিন পর্যন্ত সৈয়দ শাবান বুখারী ডেপুটি হিসেবে কাজ করতে করবেন। তারপর তাকে শাহী ইমাম হিসেবে নিয়োগ দেয় হবে। বর্তমান শাহী ইমামের পিতা সৈয়দ আব্দুল্লাহ বুখারী তার অসুস্থতার জন্য সকল দায়িত্ব তার পুত্রকে দিয়েছিলেন। তিনি ২০০৯ সালের ৮ জুলাই হৃদযন্ত্র বিকল হয়ে মারা যান।  তখন থেকে তার পুত্র সৈয়দ আহমেদ বুখারী শাহী ইমামের পদে নিযুক্ত আছেন।
আর্থার মেইলি
আর্থার আলফ্রেড মেইলি (; জন্ম: ৩ জানুয়ারি, ১৮৮৬ - মৃত্যু: ৩১ ডিসেম্বর, ১৯৬৭) নিউ সাউথ ওয়েলসের জেটল্যান্ড এলাকায় জন্মগ্রহণকারী প্রথিতযশা অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯২০ থেকে ১৯২৬ সময়কালে অস্ট্রেলিয়ার পক্ষে ২১ টেস্টে অংশ নেয়ার সুযোগ ঘটে তাঁর। ঘরোয়া প্রথম-শ্রেণীর ক্রিকেটে ১৯১২ থেকে ১৯৩০ সময়কালে নিউ সাউথ ওয়েলসের প্রতিনিধিত্ব করেছেন আর্থার মেইলি। দলে তিনি মূলতঃ বোলার ছিলেন। ডানহাতে লেগ ব্রেক ও গুগলি বোলিংয়ের পাশাপাশি নিচেরসারিতে ডানহাতে ব্যাটিংয়ে পারদর্শীতা দেখিয়েছেন তিনি।
১৭ ডিসেম্বর, ১৯২০ তারিখে ইংল্যান্ডের বিপক্ষে তাঁর টেস্ট অভিষেক হয়। একই দলের বিপক্ষে ১৪ আগস্ট, ১৯২৬ তারিখে সর্বশেষ টেস্টে অংশগ্রহণ করেন তিনি। সমগ্র খেলোয়াড়ী জীবনে ৯৯টি টেস্ট উইকেটের সন্ধান পেয়েছেন। তন্মধ্যে, ১৯২০-২১ মৌসুমের অ্যাশেজ সিরিজেই পেয়েছিলেন ৩৬ উইকেট। মেলবোর্নে অনুষ্ঠিত সিরিজের চতুর্থ টেস্টের দ্বিতীয় ইনিংসে ৯/১২১ নিয়ে নিজস্ব সেরা বোলিং নৈপুণ্য তুলে ধরেন। তাঁর এ সাফল্যটি অদ্যাবধি যে-কোন অস্ট্রেলীয় বোলারের সেরা বোলিং পরিসংখ্যান হিসেবে টিকে রয়েছে।
১৯২১ সালের অ্যাশেজ সফরে চেল্টেনহামে অনুষ্ঠিত প্রথম-শ্রেণীর ক্রিকেটে অবিস্মরণীয় নৈপুণ্য প্রদর্শন করেন। গ্লুচেস্টারশায়ারের বিপক্ষে দ্বিতীয় ইনিংসে ৬৬ রানে সকল উইকেট লাভ করেন আর্থার মেইলি।
ঐ সাফল্যের বিপরীতে তিনি প্রথম-শ্রেণীর ক্রিকেটে সর্বাপেক্ষা ব্যয়বহুল বোলিং পরিসংখ্যান দাঁড় করানোর অধিকারী। ১৯২৬-২৭ মৌসুমে মেলবোর্নে নিউ সাউথ ওয়েলসের প্রতিনিধিত্ব করেন। প্রতিপক্ষ ভিক্টোরিয়া প্রথম-শ্রেণীর ক্রিকেটে সর্বাধিক ১১০৭ রানের রেকর্ড গড়ে। মেইলি আট-বলে গড়া ৬৪ ওভার বোলিং করে কোন মেইডেন লাভ করেননি। ইনিংসে তাঁর বোলিং পরিসংখ্যান ছিল ৪/৩৬২।
শুরুর দিকে তিনি শ্রমিক হিসেবে কর্মজীবন অতিবাহিত করেন। পরবর্তীকালে প্রতিভাবান লেখক ও শিল্পী হিসেবে প্রতিষ্ঠা পান। ১৯২০ থেকে ১৯৫৩ সময়কালে তাঁর সময়কালের ক্রিকেটারদের ঘিরে একগুচ্ছ কার্টুনের পুস্তিকা প্রকাশ করেন।
১৯৫৮ সালে আত্মজীবনীমূলক গ্রন্থ 'টেন ফর ৬৬ এন্ড অল দ্যাট' প্রকাশ করেন।
৩১ ডিসেম্বর, ১৯৬৭ তারিখে ৮১ বছর বয়সে নিউ সাউথ ওয়েলসের কিরাউই এলাকায় তাঁর দেহাবসান ঘটে।
সৈয়দ আহমেদ বুখারী
সৈয়দ আহমেদ বুখারী দিল্লী জামে মসজিদের ১৩ তম শাহী ইমাম। তিনি প্রথম শাহী ইমাম সৈয়দ আব্দুল গফুর শাহ বুখারীর বংশধর।
সৈয়দ আহমেদ বুখারী তার বাবা সৈয়দ আবদুল্লাহ বুখারীর পর ২০০০ সালের ১৪ অক্টোবর দিল্লী জামে মসজিদের শাহী ইমাম হিসেবে নিয়োগ পান। ২২শে নভেম্বর ২০১৪ সালে তার পুত্র সৈয়দ শাবান বুখারী পরবর্তী শাহী হিসেবে আনুষ্ঠানিকভাবে মনোনীত হন, যদিও এখন পর্যন্ত সৈয়দ আহমেদ বুখারী উক্ত পদে বহাল আছেন।
২০১৪ সালে "টাইমস অফ ইন্ডিয়ার " একটি সাক্ষাৎকারে তিনি বলেন, "মোদি নিজেকে ১২৫ কোটি ভারতীয়দের জন্য নিজেকে প্রধানমন্ত্রী দাবি করেন, কিন্তু সুবিধামত ও ইচ্ছাকৃতভাবে তিনি মুসলিমদের এড়িয়ে গেছেন। তিনি দেখিয়ে দিয়েছেন যে তিনি আমাদের মত না। তিনি সেই ব্যক্তি যিনি আমাদের সম্প্রদায়ের কাছ থেকে দুরত্ব বজায় রেখেছেন, তাই আমিও উনার কাছ থেকে নিজেকে দূরে রাখতে পছন্দ করি।"
২০০১ সালে সৈয়দ আহমেদ বুখারীর বিরুদ্ধে একটি ফৌজদারি মামলা দায়ের করা হয়। ঐ বছর ৩ সেপ্টেম্বর তারিখে লোদি কলোনীতে তার নেতৃত্বে একটি মিছিল পুলিশের সাথে সংঘর্ষে জড়িয়ে পড়ে এবং তাদের সিজিও কমপ্লেক্সের কাছ থেকে সরানোর চেষ্টা করা হয়। এরপর তার বিরুদ্ধে একেরপর এক মামলা করা হয়। কিন্তু সাম্প্রদায়িক উত্তেজনার কারণে পুলিশ তাকে আটক করতে ব্যর্থ হয়। ম্যাজিস্ট্রেট পরিলক্ষন করেন যে প্রচলিত আইন অনুযায়ী বুখারী একজন অপরাধী।
ক্যাম্প ডেভিড চুক্তি
ক্যাম্প ডেভিড চুক্তি, মিশরের প্রেসিডেন্ট আনোয়ার আল সাদাত ও ইসরায়েলের প্রধানমন্ত্রী Menachem দ্বারা 17 সেপ্টেম্বর 1978 সালে ক্যাম্প ডেভিডে প্রায় বারো দিনের গোপন আলোচনার মাধ্যমে স্বাক্ষরিত হয়। চুক্তিটি স্বাক্ষরিত হয় হোয়াইট হাউসে এবং এতে মধ্যস্ততা করেন , মার্কিন প্রেসিডেন্ট জিমি কার্টার। এই  চুক্তির জন্য সাদাত ও Begin 1978 সালে যৌথভাবে নোবেল শান্তি পুরস্কার পান।
হিব্রু বর্ষপঞ্জী
হিব্রু বর্ষপঞ্জী বা ইহুদি ক্যালেন্ডার হচ্ছে একটি চান্দ্রসৌর দিনপঞ্জি যা আজকের দিনে ইহুদি ধর্মীয় দিবস নির্ধারণে ব্যবহার করা হয়। এটা ইহুদিদের ছুটির দিন সহ অন্যান্য আনুষ্ঠানিক দিন নির্ধারণে ব্যবহার করা হয়। ইজরায়েলে এই ক্যালেন্ডার ধর্মীয় কাজে, কৃষিকাজের সময় নির্ধারণে এবং প্রাত্যহিক জীবনে ব্যবহার করা হয়। তবে শেষোক্ত কাজে গ্রেগরীয় ক্যালেন্ডারের ব্যবহারই বেশী।
বর্তমান হিব্রু ক্যালেন্ডার একাধিক বিবর্তনের মধ্য দিয়ে গেছে এবং এর উপর ব্যবলনীয় প্রভাব রয়েছে।
হিব্রু ক্যালেন্ডার অনুযায়ী ৫৭৭৮ সাল শুরু হয়েছে ২০ সেপ্টেম্বর ২০১৭ সালের সূর্যাস্তে এবং শেষ হবে ৯ সেপ্টেম্বর ২০১৮ সালের সূর্যাস্তে।
ইহুদি দিনের নির্দিষ্ট কোন দৈর্ঘ্য নেই। ইহুদি দিনের দৈর্ঘ্য সূত্র হিসেবে জেনেসিসের প্রথম অধ্যায়ে সৃষ্টির বর্ণনায় বলা হয়েছে, "...সেখানে ছিলো সকাল এবং সেখানে ছিলো সন্ধ্যা.."। এই শাস্ত্রীয় তথ্যের রাব্বী অনুবাদ করা হয় যে হিব্রু ক্যালেন্ডারে দিন গণনা করা হয় সূর্যাস্ত থেকে পরদিন সূর্যাস্ত পর্যন্ত। হিজরী ক্যালেন্ডারের অনুরূপ। পৃথিবীর জনবহুল অংশে সাধারণত ২৪ ঘন্টায় একদিন গণনা করা হয় কিন্তু বছরের ঋতুভেদে এটা কম বেশী হতে পারে। একটি দিন শেষ হয়ে আরেকটি দিন শুরু হয় যখন আকাশে তিন তারা দেখা দেয়। প্রকৃত সূর্যাস্ত এবং তিন তারা দেখা যাওয়ার মধ্যবর্তী সময়কে বলা হয় বেইন হাশমাশত।
ইহুদিদের ক্যালেন্ডারে সময় হিসেবের জন্য কোন ঘড়ি নেই। তাই স্থানীয় ঘড়ির সময় ব্যবহার করা হয়। যদিও স্থানীয় ঘড়িতে সময় অঞ্চল, প্রমাণ সময় এবং দিবালোক সংরক্ষণ ইত্যাদি ব্যবহার করা হয়। ইহুদি ক্যালেন্ডারে এসবের কোন স্থান নেই।
ইহুদিধর্মে একঘন্টা হচ্ছে সূর্যোদয় থেকে সূর্যাস্তের বারো ভাগের এক ভাগ। তাই শীতকালের একঘন্টা ৬০ মিনিটের কম হয় এবং গ্রীষ্মকালে ৬০ মিনিটেরও বেশী হয়। এই আনুপাতিক ঘন্টা শাহ জমানিত নামে পরিচিত। এক ইহুদি ঘন্টা ১০৮০ হালাকিম বা অংশে বিভক্ত। এক অংশ সমান ৩⅓ সেকেন্ড বা ১/১৮ মিনিট। হেলেকের পূর্বপুরুষ হচ্ছে একটি ছোট ব্যবলনীয় সময় যা বার্লিকর্ন নামে পরিচিত। দৈনন্দিন উদ্দেশ্যে এই হিসেব সাধারণত ব্যবহার করা হয় না।
ইহুদি ক্যালেন্ডারে সপ্তাহ শুরু হয় রবিবারে। সপ্তাহের প্রথম দিনের নাম ইয়ম রিশান। সপ্তাহ শেষ হয় শনিবারে। সপ্তম দিনের নাম সাবাথ। প্রতিটি হ্যালাচিক দিন শেষ হয় সূর্যাস্তের সাথে সাথে।
ময়মনিড মতানুসারে রাতের সূচনা হবে যখন আকাশে তিনটি মধ্যম আকারের তারা দৃষ্টিগোচর হয়। 
হিব্রু ক্যালেন্ডারে সাত দিন চক্রাকারে আবর্তিত হয়। এই সাতদিনের নাম সংখ্যাগত হিসেবে গণনা করা হয়। 
১. ইয়ম রিশান - দিন এক (রবিবার)
২. ইয়ম সেনি - দিন দুই
৩. ইয়ম শ্লিশি - দিন তিন
৪. ইয়ম রেভি - দিন চার
৫. ইয়ম চামিশি - দিন পাঁচ
৬. ইয়ম শিশি - দিন ছয়
৭. ইয়ম শাবাথ - দিন সাত
সপ্তম দিনকে বলা হয় ইয়ম শাবাথ কোডেশ অর্থ পবিত্র বিশ্রাম দিবস।
ইহুদি ক্যালেন্ডার সৌরচান্দ্রিক ক্যালেন্ডার। এখানে মাসের হিসাব করা হয় চন্দ্রের হিসাবে কিন্তু বছরের হিসাব করা হয় সূর্যের হিসাবে। বারোটি চান্দ্র মাস নিয়ে একটি সৌর বর্ষ গঠিত হয়। প্রতিটি মাসের দৈর্ঘ্য ২৯ থেকে ত্রিশ দিনের মধ্যে। সৌর বছরের সংগে হিসাব ঠিক রাখতে একটি অতিরিক্ত মাস গণনা করা হয়। প্রতি উনিশ বছরে সাতবার এই মাস হিসাব করা হয়। নতুন চাঁদের সংগে প্রতিটি ইহুদি মাস শুরু হয়। বছরের শেষ মাসের নাম আদার। ইহুদি অধিবর্ষে আদার মাসের পূর্বে এবং এগারোতম মাস শেভাতের শেষে একটি ত্রিশ দিনের মাস যোগ করা হয় যাকে বলা হয় আদার ১। ওই বছর আদার মাসকে বলা হয় আদার ২।
রায়পুর ইউনিয়ন
রায়পুর ইউনিয়ন নামে বাংলাদেশে মোট ৯টি ইউনিয়ন রয়েছে।
রায়পুর ইউনিয়ন দ্বারা বুঝানো যেতে পারে:
বোরহানউদ্দিন খান জাহাঙ্গীর
বোরহানউদ্দিন খান জাহাঙ্গীর (জন্ম ৯ জানুয়ারি, ১৯৩৬) হলেন একজন বাংলাদেশি লেখক, চিত্র সমালোচক এবং শিক্ষাবিদ। তিনি ছোটগল্পে অবদানের জন্য ১৯৬৯ সালে বাংলা একাডেমি কর্তৃক প্রদত্ত বাংলা একাডেমি পুরস্কার এবং শিক্ষা ও গবেষণায় অবদানের জন্য ২০০৯ সালে বাংলাদেশ সরকার কর্তৃক প্রদত্ত সর্বোচ্চ বেসামরিক সম্মান একুশে পদকে ভূষিত হন।
বোরহান ১৯৩৬ সালের ৯ জানুয়ারি তৎকালীন ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) চাঁদপুর জেলার কচুয়ায় জন্মগ্রহণ করেন। তার পিতার নাম আশেক আলী খান এবং মাতার নাম সুলতানা বেগম। তিনি ১৯৫০ সালে ঢাকা সরকারি মুসলিম হাইস্কুল থেকে মাধ্যমিক এবং ১৯৫২ সালে ঢাকা কলেজ থেকে উচ্চ মাধ্যমিক পাস করেন। তিনি পরে ঢাকা বিশ্ববিদ্যালয় থেকে রাষ্ট্রবিজ্ঞান বিষয়ে ১৯৫৫ সালে স্নাতক এবং ১৯৫৬ সালে স্নাতকোত্তর সম্মান অর্জন করে। সত্তরের দশকে তিনি উচ্চ শিক্ষার জন্য ইংল্যান্ড যান এবং সেখানে ডারহাম বিশ্ববিদ্যালয় থেকে ১৯৭৪ সালে পিএইচডি ডিগ্রি অর্জন করেন। তার পিএইচডির অভিসন্দর্ভের বিষয় ছিল "Differentiation, Polarisation and Confrontation in Rural Bangladesh"।
বোরহান কর্মজীবন শুরু করেন ঢাকা বিশ্ববিদ্যালয়ের রাষ্ট্রবিজ্ঞান বিভাগে প্রভাষক পদে যোগদান করে। পরে তিনি এই বিভাগের অধ্যাপক হিসেবে তার দ্বায়িত্ব পালন করেছেন এবং এই বিভাগের অধ্যাপকের পদ থেকে অবসর নিয়েছেন। এছাড়া তিনি জাতীয় বিশ্ববিদ্যালয়ের উপ-উপাচার্য পদেও দ্বায়িত্ব পালন করেছেন।
বোরহানের সাহিত্য জীবন শুরু হয় তার অষ্টম শ্রেণিতে পড়ার সময় থেকে। সেই সময়ে তার প্রথম কবিতা প্রকাশিত হয়। ১৯৫০ সালে প্রকাশিত "নতুন কবিতা" কাব্য সংকলনের সর্বকনিষ্ঠ কবি ছিলেন তিনি। এই সংকলনে অন্য কবিরা ছিলেন পঞ্চাশের অন্যতম কবি শামসুর রাহমান, হাসান হাফিজুর রহমান, ও আলাউদ্দিন আল আজাদ। ১৯৮৩ সালে ডানা প্রকাশনী থেকে প্রকাশিত হয় তার প্রবন্ধ সংকলন "মাইকেলের জাগরণ ও অন্যান্য প্রবন্ধ"। এতে ১০টি প্রবন্ধ রয়েছে। এই প্রবন্ধের মূল বিষয়বস্তু ছিল মাইকেল মধুসূদন দত্তের আধুনিকতায় উত্তরণ, তার ভাষাশৈলী, দর্শন এবং সাহিত্যের মূল্যায়ন। ১৯৯৩ সালে প্রকাশিত হয় তার কবিতার বই "আমাদের মুখ"। কবি শামসুর রাহমান তার এই কাব্যগ্রন্থ প্রসঙ্গে বলেন, "তার কবিতা সকলের কবি থেকে আলাদা এবং তার কবিতায় তার নিজের উপস্থিতি বিদ্যমান।" ১৯৯৮ সালে প্রকাশিত হয় তার লেখা "মানুষের বুকের মধ্যে" কাব্যগ্রন্থ। এই গ্রন্থে ৪০টি কবিতা রয়েছে। ২০০৭ সালে প্রকাশিত হয় "এলুয়ার যেমন ভাবতেন"। এই কাব্যগ্রন্থে ৩৩টি কবিতা রয়েছে।
ফিশ মিউজিয়াম এন্ড বায়োডাইভার্সিটি সেন্টার
ফিশ মিউজিয়াম এন্ড বায়োডাইভার্সিটি সেন্টার বাংলাদেশ কৃষি বিশ্ববিদ্যালয়ের মৎস্যবিজ্ঞান অনুষদের আওতাধীন একটি যাদুঘর। স্টারলিং বিশ্ববিদ্যালয়ের সাথে অংশগ্রহণের মাধ্যমে এই যাদুঘরটি সহনশীল প্রজাতির মাছ চাষের লক্ষ্যে কাজ করে যাচ্ছে। বাংলাদেশের ২৬৫ প্রজাতির মাছের মধ্যে ২৩০ প্রজাতিকে এক স্থানে এক সাথে দেখার সুযোগ এখানে রয়েছে। এটি জনসাধারনের জন্য উন্মুক্ত। একে সংক্ষেপে এফএমবিসি বলা হয়।
সহজেই মাছের সঙ্গে পরিচিত হতে পারা, বিলুপ্ত এবং বিলুপ্তপ্রায় সব স্বাদু পানির ও সামুদ্রিক মাছ এবং জলজ প্রাণী সংরক্ষণের মাধ্যমে ভবিষ্যত গবেষণা কার্যক্রম এগিয়ে নেয়ার উদ্দেশ্যে এ জাদুঘরটি প্রতিষ্ঠা করা হয়েছে।
২০১০ সাল থেকে এটিকে সবার জন্য উন্মুক্ত করে দেয়া হয়েছে। এটি প্রতিষ্ঠায় বিশ্ববিদ্যালয়টির অধ্যাপক ড. মোস্তফা আলী রেজার অবদান লক্ষণীয়। তিনি ২০০০ সাল হতে নমুনা সংগ্রহের কাজে যুক্ত আছেন।
মোট ৫টি কক্ষ নিয়ে সাজানো এ জাদুঘরটির প্রথম কক্ষটির শিরোনাম ফ্রেশওয়াটার ডলফিন এন্ড ফিশ, দ্বিতীয়টির এনসিয়েন্ট এন্ড মিডিয়া,তৃতীয়টির সিলোরিফরমিস বা বিড়াল জাতীয় মাছ, চতুর্থটির সিপ্রিনিফরমিস বা কার্প জাতীয় মাছ এবং পঞ্চমটির শিরোনাম পার্সিফরমিস বা কই জাতের মাছ। এছাড়াও জাদুঘরের করিডরে আছে আবহমানকাল ধরে এ দেশের জেলেদের ব্যবহার্য বিভিন্ন ধরনের মাছ ধরার উপকরণ আর দেশের মৎস্য ঐতিহ্যের ইতিহাস ও নিদর্শন।
মাছের নমুনাগুলি বিভিন্ন আকারের কাচের জারে ফরমালিনে ডুবিয়ে রাখা হয়েছে। প্রতিটি মাছের জার বরাবর ওপরে দেয়ালে সাঁটা পোস্টারে প্রদর্শন করা হয়েছে ঐ মাছেরই পরিপক্ক বয়সের আলোকচিত্রসহ প্রচলিত ও বৈজ্ঞানিক নাম এবং গুরুত্বপূর্ণ তথ্য। গবেষণা কর্মের সহায়তার জন্য বড় এবং ছোট দেশি প্রজাতির মাছের জন্য অ্যাকোয়ারয়াম, ক্রায়োজেনিক মাছের একটি জিন ব্যাংক এবং ডিএনএ সংগ্রহশালা করার পরিকল্পনা রয়েছে।
নাসির আল দীন তুসী
নাসির আল দীন তুসি অথবা নাসির আল দীন আল তুসি পারস্যের একজন দার্শনিক এবং বিজ্ঞানী। তিনি মুসলিম বিজ্ঞানী এবং দার্শনিকদের মধ্যে অন্যতম একজন।
নাসির আল দীন তুসী জন্মগ্রহণ করেন ইরানের তুস নামক এলাকাতে ১২০১ সালে জন্মগ্রহণ করেন এবং ছোটবেলা থেকেই পড়াশোনা শুরু করেন। তিনি শিয়া পরিবারে জন্মগ্রহণ করেন এবং শৈশবেই তার বাবাকে হারান। হামাদান এবং তুস নামক নগরীতে তিনি কুরআন, হাদিস, যুক্তিবিদ্যা, দর্শন এবং গণিত পড়েন। তিনি কিশোরকালেই নিশাপুরে দর্শন এবং গণিত পড়া শুরু করেন।
মুক্তিযুদ্ধে একুশে পদক
মুক্তিযুদ্ধে একুশে পদক হলো একুশে পদক প্রদানের একটি অন্যতম প্রধান ক্ষেত্র। এটি ১৯৭১ সালের মুক্তিযুদ্ধের সাথে জড়িতদের অনন্য অবদানের স্বীকৃতি প্রদানের উদ্দেশ্যে প্রদত্ত একটি জাতীয় এবং এদেশের “দ্বিতীয় সর্বোচ্চ বেসামরিক পুরস্কার”। ভাষা আন্দোলনের শহীদদের স্মরণে ১৯৭৬ সাল থেকে শিক্ষা, সাহিত্য ও সাংবাদিকতা - এই তিনটি ক্ষেত্রে “একুশে পদক” প্রদান প্রচলন করা হয়। পরবর্তিতে ভাষা আন্দোলন, মুক্তিযুদ্ধ, গবেষণা, শিল্পকলা, বিজ্ঞান ও প্রযুক্তি এবং সমাজসেবা - এই আরও ছয়টি ক্ষেত্রেও “একুশে পদক” প্রদানের প্রচলন করা হয়। এই পুরস্কার প্রদানের ব্যাপারটি দেখাশোনা করে বাংলাদেশ সরকারের সংস্কৃতি বিষয়ক মন্ত্রণালয়। বাংলাদেশ সরকারের সংস্কৃতি বিষয়ক মন্ত্রণালয়ের নির্ধারিত কমিটির পরামর্শে মনোনীত ব্যক্তিবর্গ ও প্রতিষ্ঠানকে এই পদক দেয়া হয়। প্রতিবছর ২০ ফেব্রুয়ারি তারিখে ঢাকায় একটি আড়ম্বরপূর্ণ অনুষ্ঠানের মাধ্যমে আনুষ্ঠানিকভাবে এই পদক প্রদান প্রদান করা হয়। ২০১৩ সালে তৎকালীন সমাজকল্যাণ মন্ত্রী এনামুল হক মোস্তফা শহীদকে প্রথমবারের মতো “মুক্তিযুদ্ধে একুশে পদক” প্রদান করা হয়।
শিয়া মুসলমানদের তালিকা
এই শিয়া মুসলমানদের তালিকা শুধুমাত্র উল্লেখযোগ্য শিয়া মুসলমানদের।
মোহাম্মদ ফেরদাউস খান
মোহাম্মদ ফেরদাউস খান (২০ ডিসেম্বর ১৯১৯ - ৩০ মার্চ ২০১৬) ছিলেন একজন শিক্ষাবিদ, লেখক ও প্রশাসক। তিনি ঢাকা মাধ্যমিক ও উচ্চ মাধ্যমিক শিক্ষা বোর্ডের চেয়ারম্যানের দ্বায়িত্ব পালন করেছেন। তার রচিত গ্রন্থের সংখ্যা ৫০টি। তিনি পশ্চিমবঙ্গ আইন পরিষদের সাবেক সদস্য মোহাম্মদ আমানত খানের জ্যেষ্ঠ পুত্র। শিক্ষা ও গবেষণায় অবদানের জন্য তিনি ১৯৮০ সালে একুশে পদকে ভূষিত হন।
খান ১৯১৯ সালের ২০ ডিসেম্বর তদানীন্তন ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) চট্টগ্রাম জেলার পাঠানটুলী গ্রামের সম্ভ্রান্ত খান পরিবারে জন্মগ্রহণ করেন। তার পিতা মোহাম্মদ আমানত খান ছিলেন তৎকালীন পশ্চিমবঙ্গ আইন পরিষদের সদস্য এবং চট্টগ্রাম বন্দর ট্রাস্টের প্রথম মুসলমান চেয়ারম্যান। তিনি তার পরিবারের জ্যেষ্ঠ সন্তান। ১৯৩৭ সালে তিনি স্টার মার্কসহ প্রথম বিভাগে মেট্রিকুলেশন পাস করেন। তিনি চট্টগ্রাম কলেজ থেকে প্রথম বিভাগে আইএসসি পাস করেন। পরবর্তীতে তিনি কলকাতা প্রেসিডেন্সি কলেজে ভর্তি হন এবং সেখান থেকে ১৯৪১ সালে বিএসসি সম্মান ডিগ্রি লাভ করেন। পরে তিনি ১৯৪৩ সালে ঢাকা বিশ্ববিদ্যালয় থেকে পদার্থ বিজ্ঞান বিষয়ে প্রথম শ্রেণিসহ এমএসসি ডিগ্রি লাভ করেন। ১৯৪৫ সালে তিনি বিএড পরীক্ষায় প্রথম শ্রেণিতে প্রথম হন। পরে তিনি উচ্চ শিক্ষার জন্য ইংল্যান্ড যান এবং লন্ডন ইনস্টিটিউট থেকে এমএ ইন এডুকেশন ডিগ্রি লাভ করেন।
১৯৪৪ সালে ঢাকা টিচার্স ট্রেনিং কলেজে বিজ্ঞানের শিক্ষক পদে যোগদানের মাধ্যমে ফেরদাউস খানের কর্মজীবন শুরু হয়। পরবর্তীতে তিনি চট্টগ্রাম কলেজেও শিক্ষকতা করেন। ১৯৬৫ সালের অক্টোবর থেকে ১৯৭২ সালের মার্চ পর্যন্ত তিনি ডিরেক্টর অব পাবলিক ইনস্ট্রাকশন (ডিপিআই) হিসেবে দ্বায়িত্ব পালন করেন। ১৯৮১ সালে ডিপিআই ঢাকা মাধ্যমিক ও উচ্চ মাধ্যমিক শিক্ষা বোর্ডে উন্নত করা হলে তিনি এর চেয়ারম্যান হিসেবে দ্বায়িত্ব পালন করেন। এছাড়া কর্মজীবনে তিনি বাংলাদেশ সরকারের অতিরিক্ত সচিব এবং স্বাধীনতা উত্তর বাংলাদেশের শিক্ষা কমিশন কুদরত-ই-খুদা শিক্ষা কমিশনের সদস্য হিসেবে দায়িত্ব পালন করেন।
খানের স্ত্রী খাতেমুন আরা বেগম একজন বিদুষী মহিলা। তাদের ৫ পুত্র ও ৪ কন্যা। সকলেই উচ্চ শিক্ষায় শিক্ষিত।
ফেরদাউস খান ২০১৬ সালের ৩০ মার্চ ঢাকার ইবনে সিনা হাসপাতালে বার্ধক্যজনিত কারণে মৃত্যুবরণ করেন।
ভিভান্তা বাই তাজ বেঙ্গালুরু
ভিভান্তা বাই তাজ, এম জি রোড, বেঙ্গালুরু হল ভারতের বেঙ্গালুরুতে অবস্থিত অত্যাধুনিক এবং মনোমুগ্ধকর একটি হোটেল৷
হোটেলটি ভারতের বেঙ্গালুরুতে অবস্থিত ৪১/৩, মহাত্মা গান্ধী রোড এ অবস্থিত।
হোটেলটি টাটা গ্রুপ কর্তৃক ১৯৮৩ সালে প্রতিষ্ঠিত হয়। এটি মূলত টাটা গ্রুপ এর একটি সাবসিডিয়ারী দ্যা ইন্ডিয়ান হোটেলস কোম্পানী লিমিটেড এর একটি অংশ। হোটেলটি এমন একটি স্থানে প্রতিষ্ঠিত, যে স্থানটির ঐতিহাসিক গুরুত্ব রয়েছে। ২০০৬ সালে হোটেলটির সংস্কার কাজ পরিচালিত হয়৷
ভিভান্তা বাই তাজ রিসোর্টটিতে অতিথিদের অবস্থানের জন্য যে ধরণের রূমগুলি রয়েছে, সেগুলো হল-ব্যালকনিসহ সুপিরিয়র চার্ম রূম,সিট আউট সহ সুপিরিয়র চার্ম রূম,ডিল্যাক্স ডিলাইট রূম,ডিল্যাক্স ডিলাইট রূ প্লাঞ্জ উয়িথ পুল,প্রিমিয়াম ইনডালজেন্স রূম উয়িথ প্লাঞ্জ পুল,প্রিমিয়াম রূম উয়িথ টেরেস,প্রিমিয়াম রূম উয়িথ প্রাইভেট পুল|
রিসোর্টটি একটি অন্যতম মনোমুগ্ধকর পরিবেশে অবস্থিত। এটি ৯ তলা বিশিষ্ট এবং এতে ১৬৭ টি রূম রয়েছে। হোটেলটিতে রয়েছে স্পা, জিম এবং সুইমিং পুল|
মনোমুগ্ধকর পরিবেশে অবস্থান এবং মানসম্মত সার্ভিসের ফলশ্রুতিতে রিসোর্টটি বিভিন্ন সময়ে অনেকগুলো পুরস্কার এবং স্বীকৃতি অর্জন করেছে। এগুলোর মধ্যে অন্যতম হচ্ছে-
রেডিকাল
রসায়নে, একটি রেডিকেল (অধিক নির্ভুলভাবে,
একটি ফ্রি রেডিকেল) হল একটি পরমাণু, অণু বা আয়ন
যা একটি অপ্রচলিত সিলেন্স ইলেক্ট্রন। [1] [2]
কিছু ব্যতিক্রমগুলির সাথে, এই অপ্রচলিত
ইলেকট্রনগুলি অন্যান্য পদার্থের প্রতি অত্যন্ত
রাসায়নিকভাবে প্রতিক্রিয়াশীল, অথবা এমনকি
নিজেদের প্রতি ফ্রি রেডিকেলগুলি তৈরি করে: যদি
তারা একে অপরের সাথে যোগাযোগ করে থাকে তবে
তাদের অণুগুলি প্রায়ই স্বতঃস্ফূর্তভাবে হ্রাস
পাবে বা পলিমারাইজ করবে। বেশিরভাগ রেডিকেলগুলি অকার্যকর মিডিয়াতে বা
ভ্যাকুয়ামে খুব কম ঘনত্বের ক্ষেত্রেই স্থিতিশীল।
বৃন্দাবনচন্দ্র মন্দির
বৃন্দাবনচন্দ্রের মন্দির মুর্শিদাবাদ জেলার কান্দী থানায় অবস্হিত এক অতি বর্ধিষ্ণু গ্রাম গোবরহাটির প্রায় মাঝখানে অবস্হিত। এটি একটি বিখ্যাত মন্দির। এটি একটি দ্রষ্টব্য মন্দির। মন্দিরটি "পঞ্চরত্ন" মন্দির - স্থাপত্যশিল্পের একটি উৎকৃষ্ট নিদর্শন । বর্গাকার মন্দিরের দৈর্ঘ্য ও প্রস্থ ৮ মিটার ও উচ্চতা ১২ মিটার । চূড়াগুলি বহু কার্নিশযুক্ত দেউল রীতিতে তৈরি। অলিন্দের ছাদ ভল্টের ওপর এবং গর্ভগৃহের ছাদ ইসলামি স্থাপত্যরীতি অনুসারে পাশ খিলান ও লহরার 
বিন্যাসে নির্মিত ও গম্বুজের ওপর স্থাপিত । মন্দিরটির সম্মুখে অর্থাৎ পশ্চিম দিকে তিনটি খিলান সমন্বিত তিনটি প্রবেশ দ্বার । 
খিলানের ওপরে দেওয়ালে পোড়ামাটির ফুল ও লতাপাতার অলংকরণ যা বাংলার প্রাচীন টেরাকোটার নিদর্শন।
বৃন্দাবনচন্দ্র মন্দিরে যে বিগ্রহটি আছে সেটি কষ্টি পাথরের মদনমোহন বিগ্রহ।মন্দিরের প্রধান প্রবেশদ্বারের ওপর একটি প্রতিষ্ঠালিপি এবং একটি সংস্কারলিপি গ্রথিত আছে । প্রতিষ্ঠালিপি অনুযায়ী মন্দিরটি গোবরহাটির তৎকালীন বিশিষ্ট ধনী ব্রজমোহন দাসের দ্বারা ১৭৭২ খ্রিস্টাব্দে নির্মিত । তিনি নাকি মুর্শিদাবাদের নবাব দরবারে পদস্হ কর্মচারী ছিলেন। ১৮৯৭ খ্রিষ্টাব্দের প্রলয়ঙ্কর ভূমিকম্পে মন্দিরের সামনের দেওয়ালে ওপর থেকে নীচ পর্যন্ত দীর্ঘ ফাটল ধরে, মন্দিরের সংস্কারের সময় সেটি মেরামত করা হলেও বর্তমানে আবার ফাটল দেখা গেছে ।
1. পর্যটনে মুর্শিদাবাদ : দীননাথ মণ্ডল, অণিমা প্রকাশনী, কলকাতা।
2. মুর্শিদাবাদ যুগে যুগে : বিজয় কুমার বন্দ্যোপাধ্যায়।
আশিন ওয়েরাথু
ওয়েরাথু (বার্মিজ: ဝီရသူ; জন্ম: ১০ জুলাই, ১৯৬৮, কিউকে ম্যান্ডেলাই বিভাগ, বার্মা) একজন জাতীয়তাবাদী বার্মা বৌদ্ধ সন্ন্যাসী এবং বার্মার বিরোধী-মুসলিম আন্দোলনের আধ্যাত্মিক নেতা। তিনি তার ভাষণে মুসলমানদের নিপীড়নমূলক চক্রান্তের অভিযোগে অভিযুক্ত হন, যদিও তিনি একটি শান্তিপূর্ণ প্রচারক বলে দাবি করেন এবং সহিংসতা সমর্থন করেন না।
ওয়াইরাথু ১৯৬৮ সালে ম্যান্ডেলের কাছাকাছি জন্মগ্রহণ করেন। তিনি ১৪ বছর বয়সে একজন সন্ন্যাসী হয়ে বিদ্যালয়ে চলে যান। ২০০১ সালে, তিনি ৯৬৯ আন্দোলনে জড়িত হন। দুই বছর পরে, ২০০৩ সালে, তার ধর্মোপদেশের জন্য তাকে ২৫ বছর কারাগারে পাঠানো হয়েছিল, কিন্তু ২০১২ সালে অন্যান্য রাজনৈতিক বন্দীদের সাথে মুক্তি পায়। ২০১১ সালের সরকারি সংস্কারের ফলে, তিনি ইউটিউব এবং সোশ্যাল মিডিয়ার অন্যান্য ফর্মগুলিতে বিশেষভাবে সক্রিয় ছিলেন। 
বার্মার রোহিঙ্গা মুসলমানদের একটি তৃতীয় দেশে পাঠানোর জন্য রাষ্ট্রপতি থেইন সেইনের বিতর্কিত পরিকল্পনাকে উৎসাহিত করতে সেপ্টেম্বর ২০১২ সালে মান্দলেতে বৌদ্ধদের সমাবেশে ওয়াইরাথু নেতৃত্ব দেন। এক মাস পর রাখাইন রাজ্যে আরও সহিংসতা ছড়িয়ে পড়ে। ওয়াইরাথু দাবি করেন রাখাইনের বৌদ্ধ মিয়ানমারের কেন্দ্রীয় শহর মিকিট্লাতে সাম্প্রতিকতম সহিংসতার প্রতীক ছিল, যেখানে স্বর্ণের দোকানে একটি বিবাদ দ্রুত লুটপাট ও অগ্নিকুণ্ডের মধ্যে ছড়িয়ে পড়ে। শহরের বাইরে মঠ, দোকান এবং ঘর পুড়িয়ে দেয়া হলে ১৪ জনের বেশি মানুষ নিহত হয়। ৫ মার্চ বার্মার বৌদ্ধ সন্ন্যাসী, শিন থাউবিতা এবং একজন মুসলিম পুরুষ সহ কমপক্ষে দুইজন মানুষ মৈত্থিলারের মজুদ দ্বারা নির্যাতন ও নির্যাতন করে।
২০ জুন ২০১৩ তারিখে টাইম ম্যাগাজিনের কভার স্ট্যাটাসে "বৌদ্ধ সন্ত্রাসের মুখ" শিরোনামে ওয়েরাথুকে উল্লেখ করা হয়েছে। "আপনি দয়া এবং ভালোবাসার সাথে পরিপূর্ণ হতে পারেন, কিন্তু আপনি পাগল কুকুরের পাশে ঘুমাতে পারবেন না," ওয়েরাথু বলেন, মুসলমানদের উল্লেখ করে "আমরা দুর্বল," তিনি বলেন, "আমাদের জমি মুসলিম হয়ে যাবে।" ইন্দোনেশিয়ার মুসলমানদের মধ্যে সহিংসতা ও আধিপত্য এবং ইন্দোনেশিয়াতে ইসলামের বিস্তারের উদাহরণ উল্লেখ করে, ওয়াইরাথু বার্মার অনুরূপ ভাগ্যের বিষয়ে উদ্বিগ্ন। ওয়াইরাথু দাবি করেন যে, তাঁর নিবন্ধের সময় এই নিবন্ধে ভুলভাবে রিপোর্ট করার পর তার মুসলিম বিরোধীরা তাকে "বার্মিজ বিন লাদেন" বলে। তিনি বলেন যে তিনি "সহিংসতা ঘৃণা করেন" এবং "সন্ত্রাসবাদ বিরোধী"। উইরাথুও "জনসাধারণের রক্ষা" নামে ইংরেজি প্রতিরক্ষা লীগের উদাহরণ অনুসরণ করার জন্য প্রশংসা প্রকাশ করেছেন।
থেইন সেইনের বৌদ্ধ ধর্মের নৃশংসতার সময় এবং মিয়ানমারের মুসলিম বিরোধী সহিংসতা ঠেকাতে স্পষ্টভাষী ধর্মঘটকে দোষারোপ করে জাতীয় পুনর্মিলন প্রক্রিয়ার ক্ষতির অভিযোগ আনা হয়েছে। তাকে "বুদ্ধের পুত্র" হিসাবে বর্ণনা করে, রাষ্ট্রপতি ভিরথুকে "উত্তম ব্যক্তি" হিসেবে শান্তি প্রদানের জন্য সুরক্ষিত করেন। "টাইম ম্যাগাজিনের নিবন্ধটি বৌদ্ধ ধর্ম সম্পর্কে ভুল বোঝাবুঝি হতে পারে, যা সহস্রাব্দে বিদ্যমান এবং বেশিরভাগ বার্মা নাগরিকদের দ্বারা অনুসরণ করা হয়," থিন সেন বলেন। ডিভিবি সঙ্গে একটি সাক্ষাত্কারে, ওয়েরাথু একটি প্রশ্ন এবং উত্তর ফর্ম্যাটে তার মতামত উপস্থাপন করতে অস্বীকার করে একটি "গুরুতর মানবাধিকার লঙ্ঘন" সময় সময় অভিযুক্ত। "বিশ্বব্যাপী গণমাধ্যমের ওপর আধিপত্য বিস্তারের আগে আরব বিশ্বের গুজব শোনাবার আগে" তিনি বলেন, "কিন্তু এই সময় আমি নিজের জন্য এটা দেখেছি"। সম্প্রতি হিন্দুধর্মের সহিংসতায় জড়িয়ে পড়ার জন্য ওয়েরাথু খোলাখুলিভাবে দায়ী। ওয়েরাথু বলেন, বার্মার মুসলমানদের মধ্য প্রাচ্য বাহিনী দ্বারা অর্থায়ন করা হচ্ছে বলে বলা হচ্ছে, "স্থানীয় মুসলমানরা অশোধিত এবং অযাচিত কারণে চরমপন্থীরা বিষয় গুলি টানছে, তাদের আর্থিক, সামরিক ও কারিগরি শক্তি প্রদান করে"।
লিলি রেইনহার্ট
লিলি পওলিন রেইনহার্ট (জন্ম ১৩ সেপ্টেম্বর, ১৯৯৬) একজন মার্কিন অভিনেত্রী। তিনি মার্কিন চ্যানেল দ্য সিইউতে প্রচারিত টেলিভিশন ধারাবাহিক "রিভারডেল" এ বেটি কুপার চরিত্রে অভিনয় করার জন্য সবার কাছে পরিচিত।
রেইনহার্টের মার্কিন যুক্তরাষ্ট্রের ওহাইও রাজ্যের ক্লিভল্যান্ড শহরে জন্মগ্রহণ করেন এবং বেড়ে ওঠেন। মাত্র ১২ বছর বয়স থেকেই তিনি কমিউনিটি থিয়েটারে অভিনয় করে।
রেইনহার্ট মার্কিন রোমাঞ্চকর ধারাবাহিক "" অতিথি ভূমিকায় অভিনয় করেন এবং তাকে "দ্য গুড নেইবার", "মিস স্টিভেন্স", "ফরেবারস এন্ড", "গিবসনবুর্গ", "দ্য কিংস অব সামার", "নট ওয়েভিং বাট ড্রাউনিং", এবং "লিলিথ" নামক চলচ্চিত্র গুলোতে অভিনয় করতে দেখা যায়। 
২০১৬ সালের ৯ই ফেব্রুয়ারী, রেইনহার্ট মার্কিন টিভি চ্যানেল দ্য সিডব্রিউতে প্রচারিত কিশোর ধারাবাহিক "রিভারডেল" এ "মিষ্টি, অধ্যয়নশীল, পছন্দে আগ্রহী এবং উপকারী যার উপর তার দীর্ঘকালীন মনোযোগ রয়েছে, তার দীর্ঘসময়ের ভাল বন্ধু আর্চির সাথে ব্যাটি কুপার চরিত্রে অভিনয় করেন এর পূর্বে রেইনহার্ট, মার্কিন টেলিভিশন চ্যানেল ফক্স এর হাস্যরস ধারাবাহিক "সার্ভাইবিং জ্যাক" এ ও কাজ করেছেন। 
২০১৭ সালের ১০ই ফেব্রুয়ারিতে ঘোষণা করা হয় ফরাসি অভিনেত্রী মেলানী লওরেন্ট এর পরিচালনায় আসন্ন চলচ্চিত্র "গালভেস্টন" এ অভিনয় করবেন, তার সাথে চলচ্চিত্রটিতে আরও অভিনয় করবেন মার্কিন অভিনেত্রী ইলি ফ্যানিং এবং জনপ্রিয় মার্কিন অভিনেতা বেন ফোস্টার।
চৌগ্রাম উচ্চ বিদ্যালয় ও কলেজ
চৌগ্রাম উচ্চ বিদ্যালয় ও কলেজ বাংলাদেশের একটি উচ্চ মাধ্যমিক শিক্ষা প্রতিষ্ঠান। এটি রাজশাহী বিভাগের নাটোর জেলার সিংড়া উপজেলায় অবস্থিত। এটি একটি সনামধন্য ও পুরাতন প্রতিষ্ঠান। এটি নাটোর জেলার মুষ্টিমেয় যে কয়েকটি পুরাতন বিদ্যালয় রয়েছে তার মধ্যে একটি। এখানে প্রায় ১৯১৩ সাল থেকে পাঠদান কার্যক্রম চালু রয়েছে ।
বৃহত্তর রাজশাহী জেলা ১৮৭০-৭১ সালে যখন ৪৮ টি পরগনায় বিভক্ত হয় তখন চৌগ্রামের রাজবংশের জমিদারির পরগনার আয়তন ছিল ২৯,৪৮৭ একর বা ৪৬.০৯ বর্গ মাইল। এই পরগনায় প্রথম রাজা ছিলেন রাজা রসিক রায়,দ্বিতীয় রাজা তার পুত্র কৃষ্ণ কান্ত রায়,তৃতীয় রাজা ছিলেন তার পুত্র রুদ্র কান্ত রায়,চতুর্থ রাজা তার দত্তক পুত্র রোহিনী কান্ত রায় বাহাদুর,পঞ্চম রাজা তার দত্তক পুত্র রমনী কান্ত রায় বাহাদুর এবং ষষ্ঠ রাজা তার পুত্র রাজেশ কান্ত রায় বাহাদুর। ইতিহাস পর্যালোচনা করলে দেখা যায় রাজা রসিক রায় থেকে শুরু করে রোহিনী কান্ত রায় বাহাদুর পর্যন্ত অত্যাচারী রাজা ছিলেন। এই সকল রাজা প্রজাদের মঙ্গলের জন্য তেমন কিছুই করে যান নি। প্রজাদের লেখাপড়ার জন্য কখনই চিন্তা করেন নাই।
বিংশ শতকের প্রথম দিকে হাজী বাহার উদ্দিন,হাজী তমিজ উদ্দিন,হাজী শামছুদ্দিন,হাজী আজিম উদ্দিন,হাজী আলিফ উদ্দিন,তরিকুল্লাহ পন্ডিত,মুকূলনাথ ঘোষ,সামছুদ্দিন পন্ডিত সহ বিশিষ্ট কয়েকজন ব্যাক্তি ইংরেজী শিক্ষার উপর গুরুত্ব দিয়ে হাইস্কুল স্থাপনের দাবি জানান,তা না হলে কর না দেওয়ার হুমকি দেন। অবশেষে রাজা রমনীকান্ত রায়বাহাদুর বাধ্য হয়ে ১৯০৩-১৯১০ সালের মধ্যে চৌগ্রাম হাই স্কুল নির্মান করেন। ১৯১৩ সালে স্কুলটি তৎকালীন কলিকাতা বোর্ড হতে স্কুলটি স্বীকৃতি পায়। বর্তমানে সেটি চৌগ্রাম উচ্চ বিদ্যালয় ও কলেজ।
১৮ই মার্চ ২০১৬ শনিবার বেলা সাড়ে ১১টার দিকে চৌগ্রাম উচ্চ বিদ্যালয় ও কলেজ প্রতিষ্ঠানের মাঠে ১০৩ বছর পূর্তি উপলক্ষে শতবর্ষ ও পুনর্মিলনী অনুষ্ঠান আয়োজিত হয়। এই অনুষ্ঠানে প্রধান অতিথি হিসেবে পুনর্মিলনী অনুষ্ঠানের উদ্বোধন করেন তথ্য ও যোগাযোগ প্রযুক্তি বিভাগের প্রতিমন্ত্রী জুনাইদ আহমেদ পলক।
প্রতিষ্ঠানের ম্যানেজিং কমিটির সভাপতি উপজেলা চেয়ারম্যান শফিকুল ইসলাম শফিকের সভাপতিত্বে অনুষ্ঠানে স্মৃতিচারণ বক্তব্য দেন সিংড়া দমদমা পাইলট স্কুল ও কলেজ এর সাবেক অধ্যক্ষ শরিরফুল ইসলাম তারা।
এ সময় প্রতিষ্ঠানের শিক্ষক আবু বক্করের সঞ্চালনায় অন্যদের মধ্যে বক্তব্য রাখেন নাটোরের পুলিশ সুপার শ্যামল কুমার মুখ্যার্জী, জেলা পরিষদের প্রশাসক সাজেদুর রহমান খান, প্রতিষ্ঠানের অধ্যক্ষ আবুল কালাম আজাদ নজু, সিংড়া পৌরসভার মেয়র মো. জান্নাতুল ফেরদৌস, স্থানীয় ইউনিয়ন আওয়ামী লীগের সভাপতি আলতাব হোসেন প্রমুখ।
অত্র প্রতিষ্ঠান এ স্কুল,ভোকেশনাল ও কলেজ শাখায় একাধিক শিক্ষক কর্মরত আছেন।
এখানে ষষ্ঠ থেকে দ্বাদশ শ্রেণী পর্যন্ত পাঠদান করান হয়। নবম ও দশম শ্রেণিতে বিজ্ঞান ও মানবিক বিভাগ সহ কারিগরি শিক্ষা দেওয়া হয়। কারিগরি বা ভোকেশনাল বিভাগের শিক্ষকেরা নিরলস পরিশ্রম করে যাচ্ছেন ঐ অঞ্চলে কারিগরি শিক্ষায় ছাত্রদেরকে শিক্ষিত করার জন্য। এছারাও এই শিক্ষা প্রতিষ্ঠান এ কলেজ বা উচ্চ মাধ্যমিক বিভাগ চালু রয়েছে।
স্বর্গ
স্বর্গ একটি ধর্মীয়, বিশ্বতাত্ত্বিক, বা আধিবিদ্যক স্থান যেখানে বিশ্বাসীদের মতে দেবতা, দেব-দূত, আত্মা জাতীয় সত্তা, সন্ত অথবা পূজিত পিতৃপুরুষগণ উদ্ভূত, রাজাসনে অধিষ্ঠিত বা বাসরত। কিছু ধর্মবিশ্বাস অনুযায়ী স্বর্গীয় সত্তারা পৃথিবীতে অবতরণ বা জন্মগ্রহণ করতে পারে, এবং পরকালে পার্থিব সত্তারা স্বর্গে আরোহণ করতে পারে, বিশেষ পরিস্থিতিতে তা জীবিত অবস্থায় হতে পারে।
স্বর্গ প্রায়ই "উচ্চতর স্থান" (ঊর্ধ্বলোক), পবিত্রতম স্থান, নন্দনকানন হিসেবে বর্ণিত হয়ে থাকে, "নিম্নস্থান" হিসেবে নরক বা পাতালের বিপরীতে। বিবিধ মানের দেবত্ব, সদাশয়তা, পুণ্য, বিশ্বাস, কিংবা অন্যান্য সদ্গুণ বা সনাতন পন্থা বা কেবল ঈশ্বরের ইচ্ছা অনুসারে স্বর্গ সার্বজনীন কিংবা সর্তসাপেক্ষে পার্থিব সত্তাদের জন্যে অভিগম্য। কেউ কেউ একটি "আগামী যুগে" পৃথিবীতেই স্বর্গের সম্ভাবনায় বিশ্বাস রাখে।
সৈয়দ আব্দুল্লাহ বুখারী
সৈয়দ আবদুল্লাহ বুখারী ("Sayyid ʿAbdu l-Lāh Buxārī"; ১৯২২-২০০৯) হলেন দিল্লী জামে মসজিদের ১২তম শাহী ইমাম। তিনি প্রথম শাহী ইমাম সৈয়দ আব্দুল গফুর শাহ বুখারীর বংশধর এবং বর্তমান শাহী ইমাম সৈয়দ আহমেদ বুখারীর পিতা।
তিনি ভারতের রাজস্থানে জন্মগ্রহণ করেন। তার পূর্ব পুরুষ উজবেকিস্তান থেকে ভারতে এসেছিলেন। তিনি ১৯৪৬ সালে দিল্লী জামে মসজিদের ডেপুটি শাহী ইমাম বা নায়েব-এ-ইমাম নিযুক্ত হন। তার পিতা মাওলানা সৈয়দ হামিদ বুখারী ছিলেন দিল্লী জামে মসজিদের ১১তম শাহী ইমাম। পিতার পর ১৯৭৩ সালের ৮ জুলাই তিনি ১২ তম শাহী ইমাম নিযুক্ত হন।
ভারতের তৎকালীন  প্রধানমন্ত্রী মোরারজি দেসাই সৈয়দ আব্দুল্লাহ বুখারীকে ভারতের ভাইস প্রেসিডেন্ট হওয়ার জন্য প্রস্তাব দেন। তিনি অন্যায়ের বিরুদ্ধে সর্বদা সোচ্চার ছিলেন। মুসলিমদের বিরুদ্ধে যেকোন অত্যাচারের প্রতিবাদ করতেন।
সৈয়দ আবদুল্লাহ বুখারী কে ২০০৯ সালের ৯ জুন শ্বাস-প্রশ্বাসে জটিলতার জন্য হাসপাতালে ভর্তি করানো হয়। তার হৃদপিন্ড ও কিডনীতেও সমস্যা ছিলো। এরপর ১ মাস পর হৃদক্রিয়া বন্ধ হয়ে তিনি মারা যান। সেদিনই তাকে তাদের পারিবারিক কবরস্থানে দাফন করা হয়। তার ৪ পুত্র ও ২ কন্যা ছিলো। তার পুত্র সৈয়দ আহমেদ বুখারী পরবর্তীতে শাহী ইমাম নিযুক্ত হন।
ভারতীয় পত্রিকা "দ্যা হিন্দু" তে বলা হয়, "দেশভাগের সময় তিনি নিজের জীবন বিপন্ন করে মুসলিমদের দাঙ্গা থেকে রক্ষা করার চেষ্টা করেছেন। তাদের খাদ্য ও আবাস দিয়েছেন। তিনি মুসলিমদের উৎসাহ দিতেন তারা যেন পাকিস্তানে না গিয়ে ভারতেই থেকে যায়।"
জিয়াউল রোশান
জিয়াউল রোশান একজন বাংলাদেশী চলচ্চিত্র অভিনেতা ও মডেল যিনি বাংলাদেশী এবং ভারতীয় বাংলা ছায়াছবিতে অভিনয় করেন। তার প্রথম চলচ্চিত্র "রক্ত" ২০১৬ সালের ১৩ সেপ্টেম্বর মুক্তি পায়। জিয়াউলের ডাক নাম রিক্ত।
রোশন মডেলিং এর মাধ্যমে কর্মজীবন শুরু করেন। ২০১৬ সালে "রক্ত" চলচ্চিত্রে অভিনয়ের মাধ্যমে চলচ্চিত্রজীবন শুরু করেন। রক্তে তার বিপরীতে অভিনয় করেন পরীমনি। চলচ্চিত্রটি ২০১৬ সালের ঈদুল আযহায় বাংলাদেশ এবং ভারতে মুক্তি পায়। বাংলাদেশ ভারত যৌথ প্রযোজনায় নির্মিত "ধ্যাততেরিকি" তার দ্বিতীয় চলচ্চিত্র। শামিম আহমেদ রনি পরিচালিত ছবিটিতে আরো আছেন ফারিন খান, আরিফিন শুভ এবং নুসরাত ফারিয়া মাজহার। ২০১৭ সালে মুক্তি পায় তার অভিনীত ভারতীয় বাংলা চলচ্চিত্র "ককপিট"। অভিনেতা দেব প্রযোজিত এই ছবিতে তিনি দেবের সাথে পার্শ্ব ভূমিকায় অভিনয় করেন।
আহাদ আলী সরকার
আহাদ আলী সরকার বাংলাদেশ আওয়ামী লীগের রাজনীতিবিদ এবং সাবেক যুব ও ক্রীড়া প্রতিমন্ত্রী এবং ক্রীড়াবিদ । তিনি নাটোর জেলা আওয়ামী লীগের সহ-সভাপতি ।
বনপাড়া পৌরসভা
বনপাড়া  বাংলাদেশ এর পশ্চিম দিকের নাটোর জেলা এর বড়াইগ্রাম উপজেলায় অবস্থিত একটি পৌরশভা (পৌর কর্পোরেশন)। । এটি খ্রিস্টপূর্ব ১৯২০ দশকের শেষদিকে ঢাকার উত্তরে রোমান ক্যাথলিক গড় ভাওয়াল থেকে খ্রিস্টানদের দ্বারা প্রতিষ্ঠিত হয় এবং এটি দেশের প্রাচীনতম খ্রিস্টীয় সম্প্রদায়গুলির মধ্যে একটি ।  ১৯৪০ সালে, the Our Lady of Lourdes parish church তৈরি করা হয়েছিল এবং পরে একটি মাধ্যমিক বিদ্যালয় প্রতিষ্ঠা করা হয় ।
০৫ জুন ২০১৩ তারিখে ইসলামিক স্টেট অব ইরাক অ্যান্ড দ্য লেভান্ট কর্তৃক একটি জঙ্গি হামলায় বনপাড়া এলাকায় স্থানীয় খৃস্টান সুনীল গোমসকে হত্যা করা হয়। একটি স্থানীয় গির্জার রবিবারের প্রার্থনার পর গোমস তার মুদি দোকানে নিহত হন ।
স্যামুয়েল শিমন
স্যামুয়েল শিমন (জন্মঃ ১৯৫৬, আল হাব্বানিয়াহ, ইরাক) একজন ইরাকি লেখক এবং সাংবাদিক। তিনি ১৯৭৯ সালে ইরাক ছেড়ে চলে আসেন। তার স্বপ্ন ছিলো হলিউডের চলচ্চিত্র পরিচালক হওয়ার। এরপর তিনি বিভিন্ন শহরে বাস করেছেন, যেমনঃ দামেস্ক, আম্মান, বৈরুত, নিকোসিয়া, এডেন, কায়রো, টুনিস ও প্যারিস। সবশেষে লন্ডনে স্থায়ী হন। তিনি তার স্ত্রী মারগারেট ওবাংক এর সাথে সাহিত্য বিষয়ক ম্যাগাজিন বানিপাল শুরু করেন।
শিমন ১৯৫৬ সালে ইরাকের আল হাব্বানিয়াহতে জন্মগ্রহণ করেন।
স্যামুয়েল শিমন জন্মভূমি ইরাক ছেড়ে বিভিন্ন দেশে গমন করেন। ১৯৮৫ সালে তিনি প্যারিসে স্থায়ী হন। সেখানে তিনি একটি ছোট ছাপাখানা স্থাপন করেন। তিনি সেই ছাপাখানার মাধ্যমে কয়েক খন্ডের কবিতার বই প্রকাশ করেন,যার মধ্যে আরব কবিদের লেখাও ছিলো। ১৯৮৭ সালে নিজের কবিতার বই "ওল্ড বয়" প্রকাশ করেন। এরপর ১৯৯৬ "রেইন অন মাই মাদার'স লেটার" নামে একটি কবিতার সংকলন বের করেন। একই বছর তিনি ইংল্যান্ডে চলে যা এবং লন্ডন শহরে স্থায়ী হন। এখন পর্যন্ত তিনি লন্ডনে বসবাস করছেন।
লিখা প্রথম উপন্যাসের নাম হলো ইরাকি ফি বারিস ( একজন ইরাকি এখন প্যারিসে), যা ২০০৫ সালে প্রকাশিত হয়। এরপর ১৯৮৭ সালে ওল্ড বয়, ১৯৯৬ সালে "রেইন অন মাই মাদার'স লেটার" প্রকাশ করেন।
স্যামুয়েল শিমনের স্ত্রী মারগারেট ওবাংক নিজেও একজন লেখিকা। এই লেখক দম্পতি মিলে সাহিত্য পত্রিকা প্রকাশ করেন।
বাঁশবাড়িয়া ইউনিয়ন
বাঁশবাড়িয়া ইউনিয়ন নামে বাংলাদেশে মোট ৪টি ইউনিয়ন রয়েছে।
বাঁশবাড়িয়া ইউনিয়ন দ্বারা বুঝানো যেতে পারে:
পদুয়া ইউনিয়ন
পদুয়া ইউনিয়ন নামে বাংলাদেশের কুমিল্লা জেলায় একটি ও চট্টগ্রাম জেলায় দুইটি আলাদা আলাদা ইউনিয়ন রয়েছে।
পদুয়া ইউনিয়ন দ্বারা যা যা বুঝানো যেতে পারে:
জয়া আহসান গৃহীত পুরস্কার ও মনোনয়ন তালিকা
জয়া আহসান (জন্মনাম: জয়া মাসউদ; জন্ম ১ জুলাই, ১৯৮২) একজন বাংলাদেশী মডেল ও অভিনেত্রী। নিচে তার গৃহীত পুরস্কার ও মনোনয়ন তালিকা দেয়া হল।
খাঁচা (চলচ্চিত্র)
খাঁচা আকরাম খান পরিচালিত ২০১৭ সালের বাংলাদেশী ঐতিহাসিক নাট্য চলচ্চিত্র। কথাসাহিত্যিক হাসান আজিজুল হক রচিত ছোটগল্প "খাঁচা" অবলম্বনে চলচ্চিত্রটির চিত্রনাট্য ও সংলাপ রচনা করেছেন আকরাম খান ও আজাদ আবুল কালাম। ছবিটি ২০১১-১২ অর্থবছরে বাংলাদেশ সরকার থেকে অনুদান লাভ করে। এছাড়া ছবিটি প্রযোজনা ও পরিবেশনা করেছে ইমপ্রেস টেলিফিল্ম। ভারত বিভাগের প্রেক্ষাপটে নির্মিত এই চলচ্চিত্রে অভিনয় করেছেন জয়া আহসান, আজাদ আবুল কালাম, মামুনুর রশীদ, মেহবুবা মাহনূর চাঁদনী, আরমান পারভেজ মুরাদ, রানী সরকার প্রমুখ।
চলচ্চিত্রটি ২০১৭ সালের ২২ সেপ্টেম্বর বাংলাদেশে ৬টি প্রেক্ষাগৃহে মুক্তি পায়।কথাসাহিত্যিক হাসান আজিজুল হক রচিত গল্প অবলম্বনে পূর্বে বেশ কিছু মঞ্চ ও টেলিভিশন নাটক নির্মিত হয়। "খাঁচা" হকের কোন কাজ অবলম্বনে নির্মিত প্রথম পূর্ণদৈর্ঘ্য চলচ্চিত্র। "খাঁচা" ছোটগল্পটি ১৯৬৭ বা ’৬৮ সালের দিকে কামাল বিন মাহতাব সম্পাদিত "ছোটগল্প" নামক সংকলনে প্রথম প্রকাশিত হয়েছিল। ভারত বিভাগ উত্তর এদেশের এক সম্ভ্রান্ত ব্রাহ্মণ পরিবারের ভারতের এক মুসলমান পরিবারের সাথে বাড়ি বদল করার চেষ্টা এবং ব্যর্থতার গল্প তুলে ধরা হয়েছে ছবিতে। প্রাথমিকভাবে ছবিটির চিত্রনাট্য ও সংলাপ রচনা করেছেন আকরাম খান। পরে তিনি ও আজাদ আবুল কালাম দুজলে সম্মিলিতভাবে চিত্রনাট্য ও সংলাপে রচনার কাজ করেন।
"খাঁচা" চলচ্চিত্রের প্রধান পুরুষ চরিত্র আম্বুজাক্ষের ভূমিকার জন্য আজাদ আবুল কালামকে নির্বাচন করা হয়। দুটি প্রবীণ ও গুরুত্বপূর্ণ চরিত্রের জন্য নির্বাচন করা হয় মামুনুর রশীদ ও রানী সরকারকে। ২০১৬ সালের শুরুর দিকে এই ছবির প্রধান নারী চরিত্র সরোজিনীর ভূমিকার জন্য চুক্তিবদ্ধ হন জয়া আহসান।
চলচ্চিত্রটির প্রায় সম্পূর্ণ অংশের শুটিং হয় নড়াইল জেলার লোহাগড়ার ইতনায়। এছাড়া মুন্সিগঞ্জ জেলার দোহার ও নাটোর জেলার রানীভবানীর জমিদার বাড়িতে কিছু অংশের শুটিং হয়।
সম্পাদনা, শব্দ সম্পাদনা ও আনুষঙ্গিক কাজের পর ছবিটি বাংলাদেশ চলচ্চিত্র সেন্সর বোর্ডে জমা দেওয়া হয় এবং ২০১৭ সালের ৩১ আগস্ট ছবিটি সেন্সর সনদপত্র লাভ করে।
চলচ্চিত্রের সঙ্গীত পরিচালনা করেছেন বিনোদ রায়। এতে রবীন্দ্রনাথ ঠাকুর এবং দ্বিজেন্দ্রলাল রায়ের রচিত গান ব্যবহার করা হয়েছে। দুটি গানে খালি গলায় কণ্ঠ দিয়েছেন সাগরিকা জাহান।
জামিয়া ইসলামিয়া দারুল উলুম খাদেমুল ইসলাম গওহরডাঙ্গা মাদ্রাসা
জামিয়া ইসলামিয়া দারুল উলুম খাদেমুল ইসলাম গওহরডাঙ্গা মাদ্রাসা বাংলাদেশের একটি ঐতিহ্যবাহী ও অন্যতম খালেছ দ্বীনি শিক্ষা প্রতিষ্ঠান। যার প্রতিষ্ঠাতা মুজাহিদে আযম আল্লামা শামসুল হক ফরিদপুরী।
প্রতিষ্ঠানটিতে বেফাকুল মাদারিসিল কওমিয়া গওহরডাঙ্গা, বাংলাদেশ, শিক্ষাবোর্ড  এর অধিনে শিক্ষা কার্যক্রম পরিচালিত হচ্ছে। নূরানী,নাযেরা, হিফজ ও কেরাত বিভাগসহ কিতাব বিভাগ (তাকমিল ফিল হাদিস) এবং ফতোয়া বিভাগ রয়েছে।
মাদরে ইলম দারুল উলুম দেওবন্দ এর অনুকরণে সম্পূর্ণ জনগনের সাহায্য ও সহযোগীতায় আল্লাহ তায়ালার উপর ভরসা করে প্রতিষ্ঠানটি যুগ যুগ ধরে দ্বীনের খিদমত করে আসছে। একটি মজলিশে শূরা এবং একটি মজলিশে আমেলার মাধ্যমে মুহতামিম তথা প্রিন্সিপালের নেতৃত্বে কার্য সম্পাদন হয়।
মোহাম্মেদ এল বারাদেই
মোহাম্মেদ এল বারাদেই মিশরের একজন উপরাষ্ট্রপতি এবং আন্তর্জাতিক পরমাণু শক্তি সংস্থা (আইএইএ) এর ডিরেক্টর জেনারেল। তিনি এবং আইএইএ ২০০৫ সালে শান্তিতে নোবেল পুরস্কার লাভ করেন।
এল বারাদেই ১৯৪২ সালে কাইরোতে জন্মগ্রহণ করেন এবং সেখানেই বড় হন। তার বাবা মোস্তাফা এল বারাদেইও একজন খ্যাতিমান ব্যক্তি।
মোহাম্মেদ এল বারাদেই অনেক পুরস্কার পেয়েছেন। তার মধ্যে উল্লেখযোগ্য কয়েকটি হলো:
আহমদ শামসুল ইসলাম
আহমদ শামসুল ইসলাম (জন্ম ৬ আগস্ট ১৯২৪) হলেন একজন বাংলাদেশী বিজ্ঞানী ও শিক্ষাবিদ। তিনি বাংলাদেশে প্লান্ট টিস্যু কালচার ল্যাবরেটরি ও বাংলাদেশ অ্যাসোসিয়েশন অব প্লান্ট টিস্যু কালচার অ্যান্ড বায়োটেকনোলজি (বিএপিটিসিবি) এর প্রতিষ্ঠাতা। ইসলাম পাটের দুটি জাত তোষা ও দেশির মধ্যে সংকরায়ণ ঘটিয়েছেন। শিক্ষা ও গবেষণায় অবদানের জন্য ১৯৮৭ সালে বাংলাদেশ সরকার তাকে দেশের সর্বোচ্চ সরকারি সম্মান একুশে পদকে ভূষিত করে।
ইসলাম ১৯২৪ সালের ৬ আগস্ট জন্মগ্রহণ করেন। তার পিতা মৌলভী সিরাজুল ইসলাম ছিলেন রাজশাহী কলেজ এবং পরে চট্টগ্রাম কলেজের শিক্ষক। তিনি কলকাতার প্রেসিডেন্সি বিশ্ববিদ্যালয় থেকে ১৯৪৫ সালে স্নাতক এবং ১৯৪৭ সালে স্নাতকোত্তর ডিগ্রি লাভ করেন। তিনি ১৯৫৪ সালে ম্যানচেস্টার বিশ্ববিদ্যালয় থেকে পিএইচডি ডিগ্রি অর্জন করেন এবং তার পোস্ট ডক্টরাল কাজের জন্য তিনি মার্কিন যুক্তরাষ্ট্রের ন্যাশনাল একাডেমি অব সায়েন্সেস থেকে "ক্যুরি স্মারক পুরস্কার" লাভ করেন। তিনি তার পোস্ট ডক্টরাল কাজ চালিয়ে যান এবং ১৯৬১-৬২ সালে ইথাকার কর্নেল বিশ্ববিদ্যালয়, ১৯৬২-৬৩ সালে ডেভিসের ক্যালিফোর্নিয়া বিশ্ববিদ্যালয়, ইউনেস্কোর ফেলোশিপ অর্জন করে যুক্তরাজ্যের নটিংহাম বিশ্ববিদ্যালয় এবং জাপানিজ সোসাইটি ফর প্রমোশন অব সায়ন্সেস থেকে ফেলোশিপ অর্জন করে টোকিও বিশ্ববিদ্যালয় সফরে যান।
ইসলাম ২০০৩ সালের ২১ আগস্ট ব্র্যাক বিশ্ববিদ্যালয়ে বায়োটেক বিভাগে এমএসসি ডিগ্রি উদ্বোধন করলে এই বিশ্ববিদ্যালয়ের পরামর্শক হিসেবে যোগ দেন।
তিনি গ্লোবাল নেটওয়ার্ক অব বাংলাদেশি বায়োটেকনোলজিস্ট (জিএনওবিবি) এর সঞ্চালকের দায়িত্ব পালন করেছেন। ২০০৮ সালে মাকসুদুল আলম তাকে পাটের জিনোম উদ্ভাবন প্রকল্প শুরু করার প্রস্তাব দেন।
শামসুল ইসলামের স্ত্রী হোমায়রা ইসলাম। এই দম্পতির পুত্র ইউসুফ মাহবুবুল ইসলাম ড্যাফোডিল ইন্টারন্যাশনাল ইউনিভার্সিটির বর্তমান উপাচার্য এবং কন্যা জেবা ইসলাম সিরাজ ঢাকা বিশ্ববিদ্যালয়ের প্রাণ-রসায়ন বিভাগের অধ্যাপক। ইসলাম ২০০০ সালে মার্কিন যুক্তরাষ্ট্রের নাগরিকত্ব লাভ করেন। যুক্তরাষ্ট্রের অস্টিনে তিনি একটি বাড়ি কিনেছিলেন। তার স্ত্রীর মৃত্যুর পর তিনি দেশে চলে আসেন।
কেজে অপা
কেনেটি জেমস ফিটজগেরাল্ড "কেজে" অপা (জন্ম ১৭ জুন, ১৯৯৭) নিউজিল্যান্ডের একজন অভিনেতা। তিনি নিউজিল্যান্ডের টেলিভিশন চ্যানেল "টেললিভিশন নিউজিল্যান্ড ২/টিভিএনজি২" এ দিনের প্রথম ভাগে প্রচারিত সোপ অপরা মূলক অনুষ্ঠান "শর্টল্যান্ড স্ট্রিট" এ কেইন জেনকিন্স হিসেবে অভিনয়কারী হিসেবে সবার নিকট পরিচিত। ২০১৬ সালে, তিনি মার্কিন ধারাবাহিক "রিভারডেইল" এ আর্চি এন্ড্রিউস চরিত্রে কাজ করতে শুরু করেন, এবং অনুষ্ঠান কতৃপক্ষ চার মাস বিশ্বব্যাপী প্রতিভার অন্বেশ্বনের পর তাকে নির্বাচিত করে। ২০১৫ সালে, তিনি মার্কিন হাস্যরসমূলক দৃশ্যকাব্য মূলক চলচ্চিত্র "এ্য ডগস পারপোস" এ কিশোর "ইথান মন্টগোমেরী" চরিত্রে অভিনয় করেন, চলচ্চিত্রটি মূলত ২০১৭ সালে মুক্তি পায়। 
অপার জন্ম হয় নিউজিল্যান্ডের অকল্যান্ড শহরে, তিনি কেনেটি এবং টেস্যা অপা দম্পতির সন্তান। তার বাবা সামোয়ান নাগরিক এবং সামোয়ায় তার নিজ গ্রামে অবস্থিত হোটেলের (মাটাই) বা প্রধান পাচক। তার দুজন বড় বোন রয়েছে, তাদের নাম আরিয়েটা এবং তামিয়েরা। তিনি তার অভিনয় জীবনে প্রবেশের অাগে অকল্যান্ড শহরের কিংস কলেজ এ হাই স্কলে পড়াশোনা করেন। অপা গিটার এবং গিটার বাজাতে পারেন। ২০১৭ সালের সেপ্টেম্বর মাসে, অপা ব্রিটিশ-কানাডা অন্চলের শহর ভ্যানকোভার এ আকস্মিকভাবে অপেক্ষাকৃত একটি ছোট মাত্রার গাড়ি দুর্ঘটনায় পড়েন, কিন্তু তিনি মূলত আহত হয়েছিলের যখন তার গাড়িটির চালকের পাশের অংশ একটি বাতির খুঁটিকে আঘাত করে। এই ঘটনাটি মূলত সংঘটিত হওয়ার কারণ ছিল, ঘটনাটি ঘটার আগের রাতে অনেক সময় নিয়ে হওয়া চিত্রায়ন! এবং যার ফলে তিনি অনেক বেশি ক্লান্ত হয়েপড়েন, ফলে তিনি গাড়ি চালানোর সময়েই ঘুমিয়ে পড়েছিলেন।
লুকোচুরি
লুকোচুরি হল একটি বাংলা পারিবারিক হাস্যরসাত্মক চলচ্চিত্র। এই ছবিটি কমল মজুমদার পরিচালনা করেন এবং হেমন্ত মুখোপাধ্যায় সংগীত পরিচালনা করেন। কিশোর কুমার ফিল্মস ব্যানারে এই ছবিটি নির্মিত হয়। কিশোর কুমার, অনুপ কুমার, নৃপতি চট্টোপাধ্যায় এবং মালা সিনহা মুখ্য চরিত্রে অভিনয় করেন। এই চলচ্চিত্রে কিশোর কুমার দ্বৈতভূমিকায় অভিনয় করেন। এটি ২৭শে জুন, ১৯৫৮ সালে মুক্তি পায়।
কুমার কাজের সূত্রে বোম্বে যান, সেখানে তার যমজ ভাই শঙ্করের ভাড়া বাড়িতে ওঠে। শঙ্কর গান বাজনা করে তাই বাড়িতে কোন সম্পর্ক নেই।
অামীশা প্যাটেল
অমীশা প্যাটেল (জন্মঃ ৯ জুন ১৯৭৫) হচ্ছেন একজন ভারতীয় অভিনেত্রী যিনি হিন্দি চলচ্চিত্রে অভিনয় করেন। তিনি অল্প কিছু তেলুগু এবং তামিল চলচ্চিত্রেও অভিনয় করেছেন। অমীশা ২০০০ সালের হিন্দি চলচ্চিত্র "কাহো না পিয়ার হে" দ্বারা সিনেমা জগতে পরিচিতি লাভ করেছিলেন, চলচ্চিত্রটিতে তার সহ-শিল্পী ছিলেন ঋত্বিক রোশন এবং এটি ভালো ব্যবসাসফল হয়েছিলো এবং এটিই ছিলো অমীশা অভিনীত প্রথম চলচ্চিত্র। ২০০১ সালে সানি দেওলের সঙ্গে "গাদারঃ এক প্রেম কথা" (হিন্দি) চলচ্চিত্রে অভিনয়ের ফলস্বরূপ তিনি 'ফিল্মফেয়ার স্পেশাল পারফর্ম্যান্স এ্যাওয়ার্ড' জেতেন এবং পরের বছর "হামরাজ" চলচ্চিত্রে অভিনয় করে তিনি 'ফিল্মফেয়ার এ্যাওয়ার্ড' এ সেরা অভিনেত্রীর নমিনেশন পেয়েছিলেন। হামরাজ চলচ্চিত্রটি ভালো ব্যবসাসফল হয়েছিলো।
ইঙ্গ–আফগান যুদ্ধ (১৮৩৯–১৮৪২)
ইঙ্গ–আফগান যুদ্ধ (১৮৩৯–১৮৪২) (আফগানিস্তান বিপর্যয় নামেও পরিচিত) ১৮৩৯ থেকে ১৮৪২ সালে ব্রিটিশ ভারত এবং আফগানিস্তানের মধ্যে সংঘটিত হয়। যুদ্ধের প্রথমদিকে ব্রিটিশরা আফগানিস্তানের আমির দোস্ত মোহাম্মদ খান (বারকাজাই বংশ) এবং প্রাক্তন আমির শাহ সুজা দুররানীর (দুররানী বংশ) মধ্যবর্তী উত্তরাধিকার সংক্রান্ত দ্বন্দ্বে সফলভাবে হস্তক্ষেপ করে, এবং ১৮৩৯ সালের আগস্টে কাবুল জয় করে শাহ সুজাকে সিংহাসনে অধিষ্ঠিত করে। কিন্তু ১৮৪১ সালে ২৪,০০০ থেকে ২৮,০০০ সৈন্যবিশিষ্ট ব্রিটিশ 'আর্মি অফ দি ইন্ডাস' আফগান বিদ্রোহীদের নিকট কয়েক দফা যুদ্ধে পরাজিত হয়। ১৮৪২ সালের জানুয়ারিতে কাবুল দখলকারী মূল ব্রিটিশ ভারতীয় ও শিখ বাহিনী প্রখর শীতের মধ্যে পশ্চাৎপসরণের সময় ধ্বংস হয়ে যায়। এটি ছিল রাশিয়া ও ব্রিটেনের মধ্যে সংঘটিত গ্রেট গেমের প্রথম বৃহৎ সংঘর্ষগুলোর মধ্যে অন্যতম।
শিক্ষায় একুশে পদক
শিক্ষায় একুশে পদক হলো একুশে পদক প্রদানের একটি অন্যতম প্রধান ক্ষেত্র। এটি বাংলাদেশের শিক্ষা ব্যবস্থার সাথে জড়িতদের অনন্য অবদানের স্বীকৃতি প্রদানের উদ্দেশ্যে প্রদত্ত একটি জাতীয় এবং এদেশের “দ্বিতীয় সর্বোচ্চ বেসামরিক পুরস্কার”। ভাষা আন্দোলনের শহীদদের স্মরণে ১৯৭৬ সাল থেকে শিক্ষা, সাহিত্য ও সাংবাদিকতা - এই তিনটি ক্ষেত্রে “একুশে পদক” প্রদান প্রচলন করা হয়। পরবর্তিতে ভাষা আন্দোলন, মুক্তিযুদ্ধ, গবেষণা, শিল্পকলা, বিজ্ঞান ও প্রযুক্তি এবং সমাজসেবা - এই আরও ছয়টি ক্ষেত্রেও “একুশে পদক” প্রদানের প্রচলন করা হয়। এই পুরস্কার প্রদানের ব্যাপারটি দেখাশোনা করে বাংলাদেশ সরকারের সংস্কৃতি বিষয়ক মন্ত্রণালয়। বাংলাদেশ সরকারের সংস্কৃতি বিষয়ক মন্ত্রণালয়ের নির্ধারিত কমিটির পরামর্শে মনোনীত ব্যক্তিবর্গ ও প্রতিষ্ঠানকে এই পদক দেয়া হয়। প্রতিবছর ২০ ফেব্রুয়ারি তারিখে ঢাকায় একটি আড়ম্বরপূর্ণ অনুষ্ঠানের মাধ্যমে আনুষ্ঠানিকভাবে এই পদক প্রদান প্রদান করা হয়। ১৯৭৬ সালে প্রথমবারের মতো “একুশে পদক” প্রচলণকালীনই ড. মুহম্মদ কুদরাত-এ-খুদা ও মুহম্মদ মনসুর উদ্দিনকে “শিক্ষায় একুশে পদক” প্রদান করা হয়।